title: अभिवेचन

text: अभिवेचन (Censorship) कथनों, चित्रों, जन संदेशों या अन्य सूचनाओं को व्यक्तियों के बीच फैलने से रोकने के लिए उन्हें बलपूर्वक दबाने को कहते हैं। अक्सर यह इस आधार पर करा जाता है कि दबाई जाने वाली अभिव्यक्ति हानिकारक, संवेदनशील, अश्लील या किसी तरह से आपत्तिजनक है। अभिवेचन करने वाली संस्था सरकरी, निजि या कोई अन्य हो सकती है।


title: वेब टैकनोलजी

text: आप शायद जानते हैं कि कंप्यूटर्स एक दूसरे के साथ संवाद नहीं करते हैं जिस तरह से लोग करते हैं। इसके बजाय, कंप्यूटर को उन निर्देशों की आवश्यकता होती है जो बाइनरी कोड() में लिखे गए हैं। बाइनरी कोड 0s और 1s से बना होता है। प्रत्येक सेकंड, अरबों निर्देशों को निष्पादित किया जाता है ताकि आपको आवश्यक जानकारी प्रदान की जा सके।


title: वेब टैकनोलजी

text: वे तरीके जिनके द्वारा कंप्यूटर मार्कअप भाषाओं () और मल्टीमीडिया पैकेज के उपयोग के माध्यम से एक-दूसरे के साथ संवाद करते हैं, उन्हें वेब टैकनोलजी (Web Technology) के रूप में जाना जाता है।


title: राजकुमार सन्तोषी

text: राजकुमार सन्तोषी फ़िल्मफेयर पुरस्कार विजेता हिन्दी फ़िल्मों के भारतीय फ़िल्म निर्देशक और निर्माता हैं। वो निर्माता-निर्देशक पी॰ एल॰ सन्तोषी के पुत्र हैं।


title: राजकुमार सन्तोषी

text: सन्तोषि ने अपना करियर सहायक निर्देशक के रूप में आरम्भ किया और फ़िल्म अर्द्ध सत्य (1983) में गोविंद निहलानी के साथ आरम्भ किया। उन्होंने सनी देओल अभिनीत फ़िल्मों घायल (1990) और दामिनी (1993) के लिए फ़िल्मफ़ेयर सर्वश्रेष्ठ निर्देशक पुरस्कार प्राप्त किया।


title: राजकुमार सन्तोषी

text: सन्तोषी अपनी मनिला सन्तोषी के साथ जुहू में रहते हैं। उनके दो बच्चे हैं: एक पुत्र, राम और एक पुत्री तनिषा।


title: आज़ाद (टीवी चैनल)

text: आज़ाद एक भारतीय हिंदी भाषा का सामान्य मनोरंजन चैनल है जो सहारा वन और लाइफ ओके और कुछ मूल कार्यक्रम को प्रसारित करता है।चैनल ने 25 जुलाई 2022 को नई सामग्री दिखाना बंद कर दिया और 10 अगस्त 2022 को पूर्ण रूप से चैनल बंद कर दिया गया।


title: भाई-भतीजावाद

text: भाई-भतीजावाद अथवा नेपोटिज़्म (nepotism) दोस्तवाद के बाद आने वाली एक राजनीतिक शब्दावली है जिसमें योग्यता को नजर अन्दाज करके अयोग्य परिजनों को उच्च पदों पर आसीन कर दिया जाता है। नेप्टोइज्म शब्द की उत्पत्ति कैथोलिक पोप और बिशप द्वारा अपने परिजनों को उच्च पदों पर आसीन कर देने से हुई। बाद में इस धारणा को राजनीति, मनोरंजन,व्यवसाय और धर्म सम्बन्धी क्षेत्रों में भी बल मिलने लगा।


title: वीरणी

text: वीरणी ब्रह्मपुत्र प्रजापति दक्ष की दूसरी पत्नी थीं। वीरणी ने बासठ कन्याओं को जन्म दिया था। इन बासठ कन्याओं में से सत्रह कन्याओं , एक कन्या कामदेव को , सताइस कन्याएं चंद्रदेव को और बाकी कन्याएं अन्य देवताओं को दी। अदिति का विवाह वीरणी और दक्ष ने महर्षि कश्यप से तय किया। वीरणी और दक्ष की ज्येष्ठ पुत्री का नाम अदिति था जो बारह आदित्यों की माता हैं , अदिति के अतिरिक्त दक्ष और वीरणी ने सोलह और कन्याओं का विवाह महर्षि कश्यप से किया।


title: ज्वालामुखीय झील

text: ज्वालामुखीय झील ऐसी झील को कहा जाता है जो किसी ज्वालामुखी के मुख में पानी भर जाने से बन जाती हो। ज्वालामुखीय झीलें जीवित या मृत ज्वालामुखी दोनों में बन सकती हैं। आम तौर से इनमे पानी वर्षा या हिमपात से भर जाता है। यदि किसी जीवित ज्वालामुखी में झील बनी हो और वह ज्वालामुखी फटना शुरू हो जाये, तो ऐसी झीलें तेज़ी से उबल कर ख़ाली हो जातीं हैं। इण्डोनेशिया में स्थित तोबा झील विश्व की सबसे बड़ी ज्वालामुखीय झील है।


title: ज्वालामुखीय झील

text: क्योंकि ज्वालामुखीय झीलें ज्वालामुखियों के शिखर पर उनके मुंह में बनती है इसलिए इन झीलों का आकार आम तौर पर गोल होता है। जब ज्वालामुखी फटना बंद हो जाता है तो मुंह में लावा जमकर एक पत्थर की सतह बना देता है। यही सतह ज्वालामुखीय झील का नीचे का फ़र्श होती है। अगर लावा उबड़-खाबड़ रूप से जम गया हो, तो वह कुछ पहाड़ियां-सी भी बना देता है, जो की कभी-कभी झील के पानी से भर जाने पर झील में छोटे द्वीपों का रूप धारण कर लेतीं हैं। अगर ज्वालामुखी शांत रहे तो समय के साथ साथ इन द्वीपों पर घास, पौधे या पेड़ भी कभी-कभी जड़ पकड़ लेतें हैं।


title: ज्वालामुखीय झील

text: ज्वालामुखीय झीलें अक्सर ऊँचाई पर होती हैं और उनके इर्द-गिर्द का क्षेत्र ज्वालामुखी के पुराने विस्फोटों के कारण साफ़ हो चुका होता है। इसलिए, अगर ज्वालामुखी मृत हो (या जीवित होते हुए भी लम्बे समय के लिए शांत रहा हो) इन झीलों का पानी अक्सर बहुत साफ़ और नीला नज़र आता है। अमेरिका के आरेगोन राज्य में स्थित क्रेटर लेक अपने साफ़ और नीले पानी के लिए विश्व-भर में मशहूर है। लेकिन अगर ज्वालामुखी से अभी भी गैस निकल रही हो, तो उस विषैली गैस के बुलबुले लगातार इस झील में उठते रहते हैं, जिस से एक तो पानी का रंग गाढ़ा (हरा, भूरा या काला-सा) हो जाता है और दूसरा गैस के मिलने से पानी में कुछ मात्रा में अम्ल (यानि तेज़ाब) भी बन जाता है।


title: वर्जिनिया वुल्फ़

text: एडलीन वर्जिनिया वुल्फ़ (अंग्रेज़ी: "Adeline Virginia Woolf") (२५ जनवरी, १८८२ - २८ मार्च, १९४१) २०वीं सदी की एक प्रतिभाशाली अंग्रेज साहित्यकार और निबंधकार थीं। "ए रूम ऑफ वन्स ओन" की लेखिका वर्जिनिया वुल्फ प्रसिद्ध लेखिका, आलोचक और पर्वतारोही पिता सर स्टीफन और मां जूलिया स्टीफन की बेटी थीं। उनका जन्म १८८२ में लंदन में हुआ था। बुद्धिजीवियों की आवाजाही उनके घर में होती रहती थी। जाहिर है वर्जिनिया का भी रुझान आरंभ से ही लिखने-पढ़ने की ओर रहा। वर्जिनिया की अधिकतर स्मृतियां कॉर्नवाल की हैं, जहां वह अकसर गर्मीयों की छुट्टियां बिताने जाती थीं। इन्हीं स्मृतियों की देन थी उनकी प्रमुख रचना - "टु द लाइटहाउस"। जब वह केवल १३ वर्ष की थीं, तब उनकी मां का आकस्मिक निधन हो गया। इसके दो वर्ष बाद अपनी बहन व १९०४ में पिता को भी उन्होंने खो दिया। यह उनका अवसाद भरा दौर था। इसके बाद आजीवन अवसाद के दौरे उन्हें घेरते रहे। इसके बाद भी उन्होंने कई महत्वपूर्ण कृतियों की रचना की। शारीरिक रूप से बहुत दुर्बल होने के कारण उनकी पढ़ाई-लिखाई घर पर ही हुई। बाद में उन्होंने अध्यापन कार्य आरंभ किया। ३० वर्ष की आयु में उन्होंने लोयोनार्ड वुल्फ़ से विवाह किया। उन्होंने डायरी, जीवनियां, उपन्यास, आलोचना सभी लिखे। लेकिन उनकी प्रिय विषयवस्तु स्त्री विमर्श ही थी। इसी का परिणाम था, उनकी महत्वपूर्ण पुस्तक "ए रूम ऑफ वन्स ओन"।


title: वर्जिनिया वुल्फ़

text: १९४० में द्वितीय विश्वयुद्ध में नाज़ियों के हमले के दौरान वुल्फ दंपती बहुत परेशान रहा करते थे, क्योंकि उनके पति लियोनार्ड यहूदी थे, जिनसे नाज़ी घृणा करते थे। इसी वर्ष बमबारी में उनका प्रेस नष्ट हो गया। अवसाद की स्थिति में उन्होंने २८ मार्च १९४१ में नदी में छलांग लगा दी और आत्महत्या कर अपना जीवन समाप्त कर लिया। गूगल ने उनके १३६वें जन्मदिन को एक डूडल के साथ मनाया।


title: वर्जिनिया वुल्फ़

text: 25 जनवरी, 1882 को जन्मे, एडलिन वर्जीनिया स्टीफन को एक उल्लेखनीय घर में उठाया गया था। उनके पिता, सर लेस्ली स्टीफन एक इतिहासकार और लेखक थे, साथ ही पर्वतारोहण के स्वर्ण युग में सबसे प्रमुख शख्सियतों में से एक थे। वुल्फ की मां, जूलिया प्रिंसेप स्टीफन (नी जैक्सन), भारत में पैदा हुई थीं और बाद में कई प्री-राफेललाइट चित्रकारों के लिए एक मॉडल के रूप में सेवा की। वह एक नर्स भी थी और पेशे पर एक किताब भी लिखी थी। उसके माता-पिता दोनों विवाहित थे और एक दूसरे से शादी करने से पहले विधवा हो गए थे। वुल्फ के तीन पूर्ण भाई-बहन थेबी, वेनेसा और एड्रियन - और चार सौतेले भाई - लौरा मेकपीस स्टीफन और जॉर्ज, गेराल्ड और स्टेला डकवर्थ। आठ बच्चे 22 हाइड पार्क गेट, केंसिंग्टन में एक ही छत के नीचे रहते थे। वुल्फ के दो भाइयों को कैम्ब्रिज में शिक्षित किया गया था, लेकिन सभी लड़कियों को घर पर पढ़ाया जाता था और परिवार की रसीली विक्टोरियन लाइब्रेरी के शानदार संगम का उपयोग किया जाता था। इसके अलावा, वुल्फ के माता-पिता सामाजिक और कलाकार दोनों तरह से बहुत अच्छी तरह से जुड़े हुए थे। उनके पिता विलियम ठाकरे के मित्र थे, उनकी पहली पत्नी के पिता, जिनकी अप्रत्याशित रूप से मृत्यु हो गई, और जॉर्ज हेनरी लुईस, साथ ही कई अन्य प्रसिद्ध विचारक थे। उनकी माँ की चाची प्रसिद्ध 19 वीं सदी की फोटोग्राफर जूलिया मार्गरेट कैमरन थीं।


title: वर्जिनिया वुल्फ़

text: वुल्फ को 20वी सदी की एक महत्वपूर्ण उपन्यासकार माना जाता है। वह एक आधुनिकवादी थी जिन्होंने "चिंतन की धारा" (स्ट्रीम ऑफ कांशसनेस) को कहानी के भाग के रूप में प्रोस्तुत किया। इस समय डोरोथी रिचर्डसन, मार्सेल प्रौस्ट, जेम्स जॉयस आदि जैसे लेखक इस तकनीक का व्यवहार कर रहे थे। वुल्फ की ख्याति १९३० के दसक में खूब रही मगर द्वितीय बिस्वयुद्ध के बाद कम हो गयी। १९७० के दसक में नारीबादी साहित्य समालोचना के उत्थान के वक़्त वुल्फ की प्रोसिद्धता का फिर एक बार स्थापना हुआ।


title: लउरिया अरेराज

text: लउरिया अरेराज, बिहार के पूर्वी चम्पारन जिले का एक ऐतिहासिक महत्व का स्थल है जहाँ सम्राट अशोक द्वारा निर्मित एक स्तम्भ है जिस पर धर्मलेख खुदा हुआ है। यह स्तम्भ लउरिया नन्दनगढ़ से ५५ किमी दक्षिण-पश्चिम में है जहाँ एक दूसरा अशोक स्तम्भ स्थित है।


title: लउरिया अरेराज

text: प्रियदर्शी सम्राट अशोक ने छह ठोस पत्थरों के स्तम्भों पर जो धर्मलेख खुदवाया था, उसमें से एक पूर्वी चम्पारण जिले के अरेराज लौरिया में 249 (ईसापूर्व) में लगाया था जो आज भी सुरक्षित है। इतिहास के अनुसार सम्राट अशोक ने अपने राज्याभिषेक के 26 वर्ष वाद यह धर्मलेख लिखवाया था। इस धर्मलेख स्तम्भ का भार 34 टन है और यह साढ़े छत्तीस फुट ऊँचा है। इस स्तम्भ के उपर का सिंह नहीं है जो शायद टूट जाने के कारण कोलकाता संग्रहालय में रखा हुआ है। इस स्तंभ पर 41 पंक्तियों में नागरिकों को मानव धर्म का पालन करने एवं चराचर मैत्री का सन्देश है। स्तंभ स्थल, पर्यटन विभाग द्वारा संरक्षित है।


title: कुंचीकल जलप्रपात

text: कुंचीकल जलप्रपात (Kunchikal Falls) भारत के कर्नाटक राज्य में वराही नदी पर स्थित एक जलप्रपात है। यह शिमोगा ज़िले में मास्तीकट्टे के समीप के निडगोंडु गाँव में स्थित है।


title: बुडापेस्ट

text: बुडापेस्ट (Budapest) हंगरी की राजधानी एवं सबसे बड़ा नगर है। यह हंगरी के मध्य-उत्तरी भाग में डैन्यूब नदी के दोनों किनारों पर स्थित है।


title: बुडापेस्ट

text: यह चार बस्तियों बुडा, पेस्ट, ओ बुडा एवं कोबान्या से मिलकर बना है। पुराना बुडा नदी के पश्चिमी पहाड़ी किनारे पर बसा है। यहाँ नदीतल से ४०० फुट की ऊँचाई पर एक किला बना है। पूर्वी निचले किनारे पर स्थित पेस्ट पुराना व्यापार केंद्र है। बुडापेस्ट, माजार संस्कृति का केंद्र है। यहाँ एलटे  विश्वविद्यालय, बुडापेस्ट विश्वविद्यालय तथा टेक्निकल विश्वविद्यालय प्रसिद्ध हैं। एलटे  विश्वविद्यालय  में 1873  से एक भारतीय अध्ययन विभाग कार्य कर रहा है, जहाँ पर संस्कृत एवं अन्य भारतीय भाषाओँ पर शोध कार्य तथा अध्यापन चल रहा है । यह देश के मध्य भाग में स्थित होने के कारण यातायात मार्गों तथा व्यापार का प्रमुख केंद्र बन गया है। अनाज, गाय, बैल, ऊन और चमड़े का व्यापार होता है। बुडा एवं पेस्ट को मिलाने के लिए नदी पर कई पुल बने हैं।यहाँ बाग, बगीचे, पार्क, अस्पताल, क्रीडास्थल, सुंदर भवन, एवं गिरजाघर आदि हैं। हंगरी के सांख्यिकीय कार्यालय के अनुसार बुडापेस्ट की जनसँख्या 2020 में 1,750,216 थी ।


title: खैराबाद, उत्तर प्रदेश

text: यह नगरपालिका बड़े मकदूम साहब व छोटे मकदूम साहब की मजार के लिए जाना जाता है। खैराबाद मजारों का क़स्बा भी कहलाता है। दूर दूर से लोग यहाँ ज़ियारत करने आते है। कसबे में एक इमामबाड़ा भी है जिसकी अपनी एक ऐतिहासिक आभा है। कस्बे में एक प्रसिद्ध हॉस्पिटल भी है जो मिशिनरियो द्वारा संचालित है, जिसका नाम बी.सी.एम् हॉस्पिटल है। कस्बे मे एक 52 डंडे का प्रसिद्ध एकता का प्रतीक ताज़िया भी बनता है।


title: खैराबाद, उत्तर प्रदेश

text: खैराबाद से बहुत से लोग प्रसिद्धी को प्राप्त हुए, परंतु एक व्यक्ति जिन्होंने कस्बे में एक अमित छाप छोड़ी वह हैं सोम जी बाबा। सोमजी बाबा एक महान स्वतंत्रता संग्राम सेनानी के साथ साथ भारत के राष्ट्रपति का नामांकन करने वाले जनपद के इकलौते व्यक्ति हैं। किहैराबाद के मोहल्ला माखुपुरा में इनका निवास था, आज भी इनके वंशज यहाँ निवास करते हैं।


title: खैराबाद, उत्तर प्रदेश

text: खैराबाद में 12वीं और 13वीं सदी के बीच में खैराबाद के राजा खैरा पासी थे। भारत पर तुर्को का निरन्तर आक्रमण होता रहता था। तब तुर्को ने अवध क्षेत्र को जीतने के लिए असफल प्रयास करते रहते थे, लेकिन तुर्क दिल्ली से बार बार विशाल सेना भेजते रहते थे। एक बार तुर्क अपनी विशाल सेना अवध क्षेत्र की तरफ रवाना किया रास्ते में उन्होंने भारी तबाही मचाई। जो राज्य दिल्ली सल्तनत के अधीन नहीं रहना चाहता था उन राज्यों को तुर्क सेना तहस नहस कर देते थे। इसी के कारण राजपूत राजाओं ने अधीनता स्वीकार कर लेते थे या सन्धि कर लेते थे। राजा खैरा पासी ने तुर्को की अधीनता स्वीकार करने से मना किया, तो तुर्क आक्रमणकारी ने राजा खैरा पासी के राज्य पर आक्रमण कर दिया। राजा खैरा पासी ने अपनी सेना के साथ युद्ध भूमि में जा डटे और तुर्को से युद्ध किया। इस युद्ध में खैरा पासी अपना राज्य गवाँ बैठे। खैराबाद का नाम राजा खैरा पासी के नाम से ही जाना जाता था। खैराबाद को बसाने वाले राजा खैरा पासी थे। राजकुमार इतिहासकार अपनी पुस्तक में विस्तार से लिखते है कि खैराबाद के शासक खैरा पासी थे।


title: रेखा आर्य

text: रेखा आर्या एक भारतीय राजनेत्री तथा वर्तमान उत्तराखंड सरकार में महिला एवं बाल विकास, खाद्य एवं नागरिक आपूर्ति एवं उपभोक्ता मामले, खेल एवं युवा कल्याण मंत्री हैं। वे भारतीय जनता पार्टी के राजनेत्री है|


title: रेखा आर्य

text: श्रीमती रेखा आर्या जी 15 दिसम्बर, 1978 को अल्मोड़ा की कोसी नदी घाटी के सोमेश्वर तहसील में स्थित ग्राम सुनाड़ी पोखरी के एक मध्यमवर्गीय परिवार में जन्मीं। पिताजी केन्द्रीय रिजर्व पुलिस फोर्स में थे माता जी गृहणी और दो भाईयों में से एक भाई सी0आर0पी0एफ0 में व एक भारतीय सेना में सेवारत रहे। इनका विवाह श्री गिरधारी लाल साहू जी से हुआ जो राजनैतिक एवं व्यवसायिक पृष्ठभूमि से आते हैं और इनकी 01 पुत्री व 02 पुत्र हैं।


title: रेखा आर्य

text: पिताजी के मध्य प्रदेश में सेवारत होने से परिवार के साथ वहीं प्रारम्भिक शिक्षा ग्रहण की लेकिन जब भी विद्यालय का अवकाश होता था तो सम्पूर्ण परिवार सहित अपने मूल गाँव आ जाते थे, उत्तराखण्ड के मौलिक परिवेश के साथ ही मध्य प्रदेश की जीवन शैली से भी नजदीकी सम्बन्ध रहा है। मा0 मंत्री जी ने एम0कॉम0 करने के पश्चात बी0एड0 की डिग्री हासिल की।


title: रेखा आर्य

text: जाहिर तौर पर राजनीति में पर्दापण वर्ष 2003 में बतौर जिला पंचायत सदस्य हुआ। वर्ष 2012 का चुनाव बतौर निर्दलीय प्रत्याशी लड़ा और 15 हजार से अधिक मत हासिल कर अपनी जमीनी ताकत से परिचय कराया।


title: रेखा आर्य

text: वर्ष 2017 में दूसरी बार विधानसभा में शानदार जीत दर्ज की और यहीं से सरकार का अंग बनकर मंत्री पद को सुशोभित किया।


title: रेखा आर्य

text: 2022 में मा0 मंत्री जी पुनः विधानसभा सीट, सोमेश्वर जनपद-अल्मोड़ा से तीसरी बार विधानसभा में जीत दर्ज कर अपनी दृढ़ इच्छा शक्ति और धरातल में अपनी गहरी पैठ से सबको परिचित करवाया तथा वर्तमान में उत्तराखण्ड सरकार में पुनः कैबिनेट मंत्री के पद को सुशोभित करते हुए राज्य के चहुंमुखी विकास के संकल्प एवं न भागीदारी को आगे बढ़ाने का कार्य रही हैं।


title: कृष्ण कान्त

text: उल्लेखनीय कांग्रेस राजनीतिज्ञ और बाद में सांसद लाला अचिंत राम के पुत्र, जब वह भारत छोड़ो आंदोलन में डूब गया, तब जब वह लाहौर में एक छात्र थे, तो राजनीति के साथ कांट का पहला ब्रश आ गया। उन्होंने में भाग लिया और एक युवा के रूप में राजनीति में शामिल होना जारी रखा, अंततः भारत की संसद के लिए चुने गए। इंदिरा गांधी के समय वे भारतीय राष्ट्रीय कांग्रेस पार्टी के "युवा" ब्रिगेड का हिस्सा थे।


title: कृष्ण कान्त

text: उन्होंने भारतीय राष्ट्रीय कांग्रेस, जनता पार्टी और जनता दल के संसदीय और संगठनात्मक पंखों में महत्वपूर्ण आधिकारिक पदों का आयोजन किया। कई सालों तक, वह रक्षा अध्ययन और विश्लेषण संस्थान के कार्यकारी परिषद के सदस्य थे।


title: कृष्ण कान्त

text: कृष्ण कांत पीपुल्स यूनियन फॉर सिविल लिबर्टीज़ और डेमोक्रेटिक राइट्स के संस्थापक महासचिव थे, जिनमें से जयप्रकाश नारायण 1976 में अध्यक्ष थे। उन्हें 1975 में भारतीय राष्ट्रीय कांग्रेस से निष्कासित कर दिया गया था आपातकाल के विरोध के लिए वह बाद में 1980 तक [लोकसभा] का सदस्य रहे। वह 1972 से 1976 तक रेलवे आरक्षण और बुकिंग पर समिति के अध्यक्ष थे।


title: कृष्ण कान्त

text: मधु लिमये के साथ वह मोरारजी देसाई सरकार के उस गठबंधन द्वारा स्थापित होने के लिए भी जिम्मेदार था, इस बात पर बल देते हुए कि [[जनता पार्टी] का कोई भी सदस्य [[राष्ट्रीय स्वयंसेवक] का सदस्य नहीं हो सकता है संघ]] (आरएसएस) "दोहरी सदस्यता" पर यह हमला [[जनता पार्टी]] के सदस्यों पर विशेष रूप से निर्देशित किया गया था जो [[भारतीय जनसंघ|जनसंघ]] के सदस्य थे, और दाएं विंग आरएसएस के सदस्य बने, जनसंघ के वैचारिक मूल इस मुद्दे को 1979 में [[मोरारजी देसाई] सरकार के पतन और जनता के गठबंधन का विनाश [रेफरी] "लक्ष्मी की खोज में: भारतीय राज्य की राजनीतिक अर्थव्यवस्था", लॉयड आई रूडोल्फ और सुज़ैन एच द्वारा रूडोल्फ, [[शिकागो विश्वविद्यालय]] प्रेस, 1987. पीपी 457-45 9। </ Ref>


title: कृष्ण कान्त

text: भारत के परमाणु जाने के एक मजबूत नायक, कृष्ण कांत, रक्षा अध्ययन और विश्लेषण संस्थान के कार्यकारी परिषद का सदस्य थे।


title: कृष्ण कान्त

text: कांत को [[उत्तर प्रदेश]] द्वारा [[आन्ध्र प्रदेश|आंध्र प्रदेश]] [[राज्यपाल]] नियुक्त किया गया था सिंह]] सरकार ने 1989 में और उस स्थिति में सात साल तक कार्य किया, वह भारत के सबसे लंबे समय से सेवा प्रदाता गवर्नरों में से एक बन गया। वह उस पद पर बने रहे जब तक वह [[भारत के उपराष्ट्रपति]] के रूप में उभरा।


title: कृष्ण कान्त

text: [[भारतीय राष्ट्रीय कांग्रेस]] और [[संयुक्त फ्रंट (भारत) | संयुक्त मोर्चा]] के संयुक्त उम्मीदवार के रूप में उन्हें [[संसद की भारत संसद]] द्वारा उपाध्यक्ष चुना गया। 27 जुलाई 2002 को एक बड़े [[हृदयाघात|दिल का दौरा]] से पीड़ित होने के बाद 75 वर्ष की उम्र में [[नई दिल्ली]] में उनकी मृत्यु हो गई, इससे पहले कि वे एक सेवानिवृत्त जीवन जीने के लिए कार्यालय छोड़ने के कुछ हफ्ते पहले मर गए। कार्यालय में मरने के लिए वह केवल [[भारतीय उपराष्ट्रपति]] हैं। 28 जुलाई को, विभिन्न वीआईपी लोगों की मौजूदगी में नई दिल्ली में [[यमम बोध घाट]] में [yamuna] के तट पर पूरे राज्य के सम्मान के साथ उनका अंतिम संस्कार किया गया था। उनकी पत्नी, दो बेटों, एक बेटी और पोते हैं। उनकी मां [[सत्यवाती देवी], एक और स्वतंत्रता सेनानी भी, जो उससे पहले भी जीवित थी, अंततः 2010 में मर रही थी। उनकी मृत्यु के कुछ दिनों बाद, [[भैरोंसिंह शेखावत|भैरों सिंह शेखावत]] को उत्तराधिकारी के रूप में चुना|


title: संताजी जगनाडे

text: संताजी जगनाडे (१६२४-१६८८), सन्त तुकाराम द्वारा गाए गए अभंगों को लिपिबद्ध करने के लिए प्रसिद्ध हैं। वे जाति से तेली थे और उन्हें 'संतु तेली' के नाम से भी जाना जाता है। संताजी के द्वारा रचित अभंगो को पांचवा वेद कहा जाता है। संत तुकाराम महाराज जो अभंग अपने कीर्तन में सुनाया करते थे संता जी उन्हें लिपिबद्ध करते थे।


title: संताजी जगनाडे

text: श्री संताजी जगन्नाडे महाराज का जन्म ८ दिसम्बर १६२४ में चाकण गाँव में हुआ था जो वर्तमान समय में पुणे जिले के खेड़ तहसील में आता है। उनका जन्म जगन्नाडे परिवार में श्री विठोबा पंत और मथुबाई के यहाँ हुआ था। उनके घर का वातावरण आध्यात्मिक और धार्मिक था। उनके माता-पिता  विट्ठल भक्त थे। श्री संताजी की माता नियमित चक्रेश्वर के मंदिर जाती थीं। छोटे संताजी अपनी माँ के साथ प्रतिदिन मंदिर जाते थे।


title: संताजी जगनाडे

text: ऐसे ही एक दिन, संताजी महाराज और उनकी माँ चक्रेश्वर मंदिर जा रहे थे। संता जी ने देखा सड़क पर  एक भिखारी सभी आने जाने वाले लोगो से भोजन की भीख मांग रहा था। संताजी ने अपनी माता जी को रुकने के लिए कहा व उनकी हाथो से भोग की थाली को ले कर उस गरीब भिखारी को दे दी।  ऐसा करने पर संताजी की माताजी ने उनसे  कहा अरे ये क्या पागलपन है, अब मै भगवान को किसका भोग लगाउंगी। इस पर, संताजी ने कहा," माँ, अगर हमने उन्हें यह भोजन नहीं दिया होता, तो वे मर जाते। माँ किसी भूखे को भोजन करवाना भगवान को भोजन कराने के सामान है। संता जी की बाते सुनकर माँ ने मुस्कुराते हुए कहा," इतनी छोटी सी उम्र में तुम्हारे अंदर इतने अच्छे विचार कहा से आये,  सन्तु?"


title: संताजी जगनाडे

text: संता जी की शिक्षा घर पर ही उनके पिता द्वारा दी गई। चाकण उस समय एक प्रसिद्ध बाज़ार स्थल था। संताजी के पिता विठोबापंत जगन्नाडे खाद्य तेल के उत्पादक थे। संता जी ने १० वर्ष की आयु में ही अपने पारिवारिक व्यवसाय तेल उत्पादन सीखा लिया था। १२ वर्ष की आयु में उनका विवाह यमुनाबाई से हो गया। विवाह के समय यमुना बाई ८ वर्ष की थी।


title: संताजी जगनाडे

text: एक दिन संत तुकाराम महाराज  संताजी के गाँव में आए और चक्र धार मंदिर में भजन गाया जिसे सुनकर संता जी संत तुकाराम  से बहुत प्रभावित हो गए और परिवार छोड़कर उनके साथ जाने का फैसला कर लिया।  उस समय संता जी के माता-पिता के कहने पर तुकाराम जी ने उन्हें समझाया की परिवार में रहकर भी भगवान की प्राप्ति की जा सकती है। उसके बाद संताजी महाराज जगतगुरु तुकाराम महाराज के शिष्य बन गए।


title: संताजी जगनाडे

text: संत तुकाराम महाराज जो अभंग अपने कीर्तन में सुनाया करते थे संता जी उन्हें लिपिबद्ध करते थे, संता जी संत तुकाराम के छाया की तरह उनके साथ रहते थे। श्री संताजी जगन्नाडे महाराज  के सेवा भाव के करना संत तुकाराम महाराज ने श्री संताजी जगन्नाडे महाराज को उनके चौदह टाळकरी दल का एक प्रमुख टाळकरी बना दिया।


title: संताजी जगनाडे

text: जैसे-जैसे  संत तुकाराम महाराज का प्रभाव लोगों पर बढ़ता जा रहा था,  कुछ ब्राह्मणों का व्यवसाय घट रहा था। इस कारण कुछ ब्राम्हणों ने मिलकर तुकाराम जी की रचनाओं का अपहरण करके इंद्रायणी नदी में जलमग्न करने की कोशिश की लेकिन संता जी ने हार नहीं मानी और  तुकाराम जी की सारी अभंग गाथा का  स्मरण करके उनकी  पुनः रचना की। इन रचनाओं को 'पांचवा वेद' कहा जाता है।


title: संताजी जगनाडे

text: जब तुकाराम महाराज वैकुण्ठ जाने का समय आया तो  संता जी ने उनके साथ वैकुण्ठ जाने की इच्छा जताई। तब तुकाराम जी ने उनसे कहा की अभी तुम्हारा काम यहाँ पूरा नहीं हुआ है। तुम्हे अभंग रचनाओं को जन-जन तक पहुंचना है और उन्हें सही रास्ता दिखाना है। तब संता जी ने उनसे वचन लिया कि जब उनका समय वैकुण्ठ जाने का आएगा तब स्वयं वे उन्हें लेने आएंगे। तुकाराम जी ने संता जी को वचन दिया ओर वैकुण्ठ चले गए।


title: संताजी जगनाडे

text: एक बार उनकी पत्नी यमुना बाई अपने मायके गयी हुए थी। तभी मुगल सेना ने चाकण पर आक्रमण कर दिया व सभी घरो को लूटना और मराठी रचनाओं को नष्ट करने लगे। तब  संता जी ने अपने  जीवन को खतरे में डाल कर कई किलोमीटर चल कर सारे अभंग रचनाओं को सुरक्षित सुदुंबरे ले गए।


title: संताजी जगनाडे

text: जब संताजी की मृत्यु हुई, तब लोगो ने संतो की तरह उनकी समाधि बनाने के लिए मिट्टी डाली, पर कई कोशिशों के बाद भी लोग  उनका सर नहीं ढक पा रहे थे।   तब संत तुकाराम जी अपने वचन का पालन करने के लिए वैकुण्ठ से आ कर संताजी पर तीन मुट्ठी मिट्टी डाला जिससे संता जी का सारा शरीर ढक गया और वे उन्हें ले कर वैकुण्ठ चले गए।


title: गंगा का आर्थिक महत्त्व

text: गंगा अपनी उपत्यकाओं से भारत और बांग्लादेश की कृषि आधारित अर्थ में भारी सहयोग तो करती ही है, यह अपनी सहायक नदियों सहित बहुत बड़े क्षेत्र के लिए सिंचाई के बारहमासी स्रोत भी हैं। इन क्षेत्रों में उगाई जाने वाली प्रधान उपज में मुख्यतः धान, गन्ना, दाल, तिलहन, आलू एवं गेहूँ हैं। जो भारत की कृषि आज का महत्वपूर्ण स्रोत हैं। गंगा के तटीय क्षेत्रों में दलदल एवं झीलों के कारण यहां लेग्यूम, मिर्चें, सरसों, तिल, गन्ने और जूट की अच्छी फसल होती है।


title: गंगा का आर्थिक महत्त्व

text: नदी में मत्स्य उद्योग भी बहुत जोरों पर चलता है। गंगा नदी प्रणाली भारत की सबसे बड़ी नदी प्रणाली है। इसमें लगभग ३७५ मत्स्य प्रजातियाँ उपलब्ध हैं। वैज्ञानिकों द्वारा उत्तर प्रदेश व बिहार में १११ मत्स्य प्रजातियों की उपलब्धता बतायी गयी है। फरक्का बांध बन जाने से गंगा नदी में हिल्सा मछली के बीजोत्पादन में सहायता मिली है।


title: गंगा का आर्थिक महत्त्व

text: गंगा का महत्व पर्यटन पर आधारित आय के कारण भी है। इसके तट पर ऐतिहासिक दृष्टि से महत्वपूर्ण तथा प्राकृति सौंदर्य से भरपूर कई पर्यटन स्थल है जो राष्ट्रीय आय का महत्वपूर्ण स्रोत हैं। गंगा नदी पर रैफ्टिंग के शिविरों का आयोजन किया जाता है। जो साहसिक खेलों और पर्यावरण द्वारा भारत के आर्थिक सहयोग में सहयोग करते हैं। गंगा तट के तीन बड़े शहर हरिद्वार, इलाहाबाद एवं वाराणसी जो तीर्थ स्थलों में विशेष स्थान रखते हैं। इस कारण यहाँ श्रद्धालुओं की संख्या में निरंतर बनी रहता है और धार्मिक पर्यटन में महत्वपूर्म योगदान करती है। गर्मी के मौसम में जब पहाड़ों से बर्फ पिघलती है, तब नदी में पानी की मात्रा व बहाव अच्छा होता है, इस समय उत्तराखंड में ऋषिकेश - बद्रीनाथ मार्ग पर कौडियाला से ऋषिकेश के मध्य रैफ्टिंग के शिविरों का आयोजन किया जाता है, जो साहसिक खोलों के शौकीनों और पर्यटकों को विशेष रूप से आकर्षित कर के भारत के आर्थिक सहयोग में महत्वपूर्ण भूमिका निभाता है।


title: सिक्किम के मुख्यमंत्रियों की सूची

text: सिक्किम का मुख्यमंत्री भारत के पूर्वोत्तर राज्य सिक्किम का प्रमुख होता है। यहाँ पर सिक्किम के मुख्यमंत्रियों की सूची दी गई है।


title: सिक्किम के मुख्यमंत्रियों की सूची

text: 1975 से सिक्किम में अब तक पाँच मुख्यमंत्री रह चुके हैं। भारतीय राष्ट्रीय कांग्रेस के काजी लेन्डुप दोरजी इस राज्य के पहले मुख्यमंत्री थे। पवन कुमार चामलिंग राज्य के वर्तमान मुख्यमंत्री हैं। उन्होंने 12 दिसम्बर 1994 को पद संभाला था।


title: स्किथी लोग

text: स्किथी या स्किथाई () यूरेशिया के स्तेपी इलाक़े की एक प्राचीन ख़ानाबदोश जातियों के गुट का नाम था। ये प्राचीन ईरानी भाषाएँ बोलते थे और इनका भारतीय उपमहाद्वीप के उत्तरी भाग पर एक गहरा प्रभाव पड़ा है। इनके अति-प्राचीन इतिहास के बारे में ज़्यादा नहीं पता लेकिन लौह युग में इनकी संस्कृति बहुत पनपी और इतिहासकारों को खुदाई करने पर इनके द्वारा बनाई गई बहुत सी चीज़ें मिली हैं। यह लोग पूर्वी यूरोप से अल्ताई पर्वतों तक विस्तृत थे। जब स्किथी लोगों के विख्यात व्यक्तियों को मृत्योपरांत दफ़नाया जाता था तो उनकी समाधियों के लिए बड़े टीले बनाए जाते थे जिनसे आज भी बहुत सी सोने के वस्तुएँ बरामद होती हैं।


title: सबा अंजुम करीम

text: सबा अंजुम करीम (जन्म १२ जून १९८५, दुर्ग) एक भारतीय पूर्व महिला हॉकी खिलाड़ी है। वह मैनचेस्टर में २००२ राष्ट्रमंडल खेलों में हॉकी प्रतियोगिता में सभी प्रतिभागियों में से सबसे कम उम्र की खिलाड़ी रही है।


title: सबा अंजुम करीम

text: उन्होंने पहली बार २००० में अंडर-१८ एएचएफ कप में भारतीय टीम के लिए खेलना आरम्भ किया था। इसके बाद, उन्होंने एशियाई खेल अक्टूबर २००२, एशिया कप फरवरी २००४ दिल्ली, राष्ट्रमंडल खेल २००२ और २००६ जैसे कई अन्य अंतरराष्ट्रीय टूर्नामेंटों में भारत का प्रतिनिधित्व किया है। उन्हें २०१५ में पद्म श्री पुरस्कार से सम्मानित किया था। वह केलाबादी, दुर्ग से हैं और उन्हें तनवीर अकील ने प्रशिक्षित किया।


title: नीलमा कटियार

text: नीलिमा कटियार का जन्म कल्याणपुर, उत्तर प्रदेश में हुआ था। वह उत्तर प्रदेश के पूर्व मंत्री प्रेम लता कटियार की बेटी हैं। उनके पति का नाम धर्मेंद्र कुमार है।


title: नीलमा कटियार

text: प्रारंभ में नीलिमा कटियार एक सार्वजनिक कार्यकर्ता थीं। नीलिमा कटियार जी अपने शिक्षा काल मे अखिल भारतीय विद्यार्थी परिषद की सक्रिय कार्यकर्ता रहीं व प्रदेश सहमंत्री सहित अनेक दायित्वों का कुशलता पूर्वक निर्वहन किया।2017 के उत्तर प्रदेश के सत्रहवीं विधानसभा चुनाव में भारतीय जनता पार्टी ने उन्हें उत्तर प्रदेश की कल्याणपुर, कानपुर विधानसभा निर्वाचन क्षेत्र से उम्मीदवार के रूप में खड़ा किया। इस चुनाव में नीलिमा कटियार ने 86620 वोटों के साथ जीत दर्ज की थी। 21अगस्त 2019 को योगी आदित्यनाथ के पहले मंत्रिमंडल विस्तार में उन्हें उत्तर प्रदेश के राज्य मंत्री के रूप में नियुक्त किया गया है।


title: थाईलैंड की भाषाएं

text: थाईलैण्ड जिसका प्राचीन भारतीय नाम "श्यामदेश" (या स्याम) है दक्षिण पूर्वी एशिया में एक देश है। इसकी पूर्वी सीमा पर लाओस और कम्बोडिया, दक्षिणी सीमा पर मलेशिया और पश्चिमी सीमा पर म्यानमार है। 'स्याम' ही ११ मई, १९४९ तक थाईलैण्ड का अधिकृत नाम था। "थाई" शब्द का अर्थ थाई भाषा में 'स्वतन्त्र' होता है। यह शब्द थाई के सन्दर्भ में भी इस्तेमाल किया जाता है। इस कारण कुछ लोग विशेष रूप से यहाँ बसने वाले चीनी लोग, थाईलैंड को आज भी "स्याम" नाम से पुकारना पसन्द करते हैं। थाईलैण्ड की राजधानी बैंकाक है। थाईलैंड और उसके पड़ोसी लाओस, दक्षिणपश्चिम ताई परिवार की भाषाओं का प्रभुत्व रखते हैं। बर्मा के साथ सीमा के साथ करेन भाषाएं बोली जाती हैं, खमेर को कंबोडिया के पास बोली जाती है और मलेशिया के पास दक्षिण में मलय बोली जाती है। निम्नलिखित तालिका में रॉयल थाई सरकार द्वारा रॉयल थाई सरकार द्वारा मान्यता प्राप्त सभी 62 जातीय समूहों को संयुक्त राष्ट्र समिति को नस्लीय भेदभाव के सभी रूपों के उन्मूलन के लिए अंतर्राष्ट्रीय सम्मेलन के लिए जिम्मेदार संयुक्त राष्ट्र समिति को मान्यता दी गई है, जो अधिकार और लिबरटीज विभाग से उपलब्ध थाई के प्रचार न्याय मंत्रालय है|<ref name="CERD/C/THA/1-3"></ref>


title: थाईलैंड की भाषाएं

text: दूर दक्षिण में, मलय की बोली, यावी, मलय मुसलमानों की प्राथमिक भाषा है। बड़े उत्तरी खमेर द्वारा खमेर बोली जाती है। चीनी थाई चीनी आबादी द्वारा चीनी की किस्में भी बोली जाती हैं, जिसमें टीओकेई बोली का सबसे अच्छा प्रतिनिधित्व किया जाता है। हालांकि, मध्य थाई बोलने के लिए उत्तरी उत्तरी खमेर प्रवृत्ति, छोटे थाई चीनी केंद्रीय थाई बोलते हैं, और परानाकान केवल दक्षिणी थाई भाषा बोलते हैं।


title: थाईलैंड की भाषाएं

text: थाईलैंड में थाई की चार प्रमुख बोलीभाषाएं हैं: सेंट्रल थाई, लाओ का थाई संस्करण जिसे इसान, दक्षिणी थाई और उत्तरी थाई भाषा कहा जाता है। थाईलैंड की एकमात्र आधिकारिक भाषा सेंट्रल थाई, लाओ से निकटता से संबंधित एक क्रा-दाई भाषा, बर्मा में शान, और दक्षिणी चीन और उत्तरी वियतनाम की कई छोटी भाषाएं हैं। यह शिक्षा और सरकार की प्रमुख भाषा है और पूरे देश में बोली जाती है।


title: लाल जंगली मुर्गा

text: लाल जंगली मुर्गा () (Gallus gallus) फ़ीज़ेन्ट कुल का पक्षी है जो उष्णकटिबंध के इलाकों में पाया जाता है।


title: लाल जंगली मुर्गा

text: यह पक्षी पाकिस्तान, , बांग्लादेश, नेपाल, भूटान, चीन, म्यानमार, लाओस, कम्बोडिया, वियतनाम, थाइलैंड, इंडोनेशिया, सिंगापुर, मलेशिया, फ़िलीपीन्स तथा तिमोर का मूल आवासी है, तथा इसे औस्ट्रेलिया, दोमिनिकन गणराज्य, फ़िजी, जमाइका, मार्शल द्वीपसमूह, माइक्रोनीशिया, नाउरु, उत्तरी मरिआना द्वीपसमूह, पलाउ, पोर्टो रीको तथा हवाई में मनुष्यों द्वारा प्रचलित किया गया है।


title: लाल जंगली मुर्गा

text: यह पक्षी समुद्र तल से लेकर ५,००० फ़ीट (१,५२४ मीटर) तक की ऊँचाई में पाया जाता है तथा शीतकाल में ३,००० फ़ीट (९१४ मीटर) से ऊपर देखने को नहीं मिलता है। इसे बाँस के वन पसंद हैं लेकिन यह घने वनों और झाड़ के क्षेत्रों में भी प्रचुर मात्रा में पाया जाता है।


title: लाल जंगली मुर्गा

text: यह पक्षी वैसे तो खेतों से अनाज खाना पसन्द करता है लेकिन मौका मिलने पर कीट-पतंगे खाने से भी परहेज़ नहीं करता है। फ़सल कटने का मौसम न हो या यह जंगल में बहुत अन्दर हो तो इसके आहार में बीज, घास, नई कोपलें और कलियाँ भी शामिल होते हैं।


title: लाल जंगली मुर्गा

text: इस पक्षी का प्रजनन काल जनवरी से जुलाई तक चल सकता है। अमूमन यह ४ से ६ अण्डे देते हैं लेकिन किसी-किसी घोंसले में ११ अण्डे भी पाये गये हैं। घोंसला सुविधा के अनुसार ज़मीन में बनाया जाता है। कहीं पर ज़मीन खोदकर सिर्फ़ गड्ढा कर दिया जाता है व अन्य स्थानों में गड्ढे को पत्तियों या घास से अस्तर लगा दिया जाता है।


title: लाल जंगली मुर्गा

text: नर की लंबाई २५ से २८.२ इंच (६३.५ से ७२ से.मी.) तथा मादा की लंबाई १६.५ से १८.२५ इंच (४२ से ४६ से.मी.) होती है।


title: जन्नत (फ़िल्म)

text: जन्नत () कुणाल देशमुख द्वारा निर्देशित और मुकेश भट्ट द्वारा निर्मित २००८ की एक भारतीय अपराध रोमांस फिल्म है। फिल्म में इमरान हाशमी और सोनल चौहान मुख्य भूमिकाओं में हैं। फिल्म की कहानी एक ऐसे व्यक्ति के इर्द-गिर्द घूमती है, जो अपराध और उपभोक्तावाद के दलदल में फंस जाता है। १६ मई २००८ को रिलीज़ हुई यह फिल्म एक बड़ी सफलता बनकर उभरी, जिसे समीक्षकों से सकारात्मक प्रतिक्रियाऐं मिली और बॉक्स ऑफिस पर भी इसका प्रदर्शन अच्छा रहा।


title: जन्नत (फ़िल्म)

text: अर्जुन (इमरान हाशमी) एक युवा व्यक्ति है, जो जल्दी पैसा कमाने का जुनून रखता है। एक मॉल में वह एक लड़की, ज़ोया (सोनल चौहान) से मिलता है, और उसके साथ प्यार कर बैठता है। ज़ोया कांच के शोकेस के अंदर रखी एक अंगूठी को देख रही थी, जिसे वह लेना चाहती थी। अर्जुन उस अंगूठी को हथियाने के लिए कांच को तोड़ देता है, जिसके चलते उसे मॉल में गश्त कर रहे सुरक्षा गार्ड पकड़ लेते हैं। उसे गिरफ्तार कर पुलिस के हवाले कर दिया जाता है, जहाँ इंस्पेक्टर अजय (समीर कोचर) उसे चेतावनी देकर छोड़ देते हैं, क्योंकि वह उसके पिता को जानते हैं। ज़ोया के लिए, वह अपने सामान्य जीवन से बाहर निकलकर अमीर बनने का निर्णय लेता है, और छोटे-मोटे ताश के खेलों को छोड़कर सीधे क्रिकेट मैचों पर सट्टा लगाने लगता है, जिससे वह शीघ्र ही अमीर हो जाता है।


title: जन्नत (फ़िल्म)

text: ज़ोया को अपने धन से प्रभावित करने के बाद,अर्जुन अपने पिता को अपने नए घर में दोपहर के भोजन के लिए बुलाता है। उसके पिता, जो एक साधारण व्यक्ति हैं, अर्जुन की सफलता को देखकर खुश तो होते हैं, लेकिन उसके व्यवसाय के तरीकों पर संदेह करते हैं। वह ज़ोया को बताते हैं कि अर्जुन एक आदतन झूठा व्यक्ति है, और बाद में जब ज़ोया अर्जुन से इस बारे में सवाल करती है, तो वह नाराज़ हो जाता है और अपने जीवन में असफलता का दोष अपने पिता पर लगाता है।


title: जन्नत (फ़िल्म)

text: अर्जुन को दक्षिण अफ्रीका में भेज दिया गया, जहां वह डॉन अबू इब्राहिम (जावेद शेख) से मिलता है और उसका प्रमुख मैच फिक्सर बन जाता है। उसकी अनगिनत पैसों की कमाई, और ज़ोया के साथ बीत रहे एक तेज़ जीवन का आनंद तब अचानक बाधित हो जाता है, जब दक्षिण अफ्रीकी पुलिस का ध्यान उसकी हरकतों पर जाता है। इंस्पेक्टर रैना, जो अब सीबीआई में एसीपी के पद पर हैं, को जांच में सहायता के लिए बुलाया जाता है। वह दक्षिण अफ्रीका में अर्जुन को डॉन के साथ देखकर हैरान हो जाते है, और ज़ोया से इस बारे में बात करता है। ज़ोया अर्जुन के पिता से बात करती है, जो एसीपी अजय के ईमानदार होने की पुष्टि करते हैं और ज़ोया से अर्जुन का साथ छोड़ देने का अनुरोध करते हैं, अगर वह अपने बेईमान तरीकों को नहीं बदलता है। अर्जुन को ज़ोया एक रेस्तरां में बुलाती है, जहाँ एसीपी रैना पहले से उपस्थित होता है।


title: जन्नत (फ़िल्म)

text: अर्जुन को ५ साल कैद की सजा सुनाई जाती है। डॉन अबू इब्राहिम अपने प्रभाव का इस्तेमाल करके उसे जेल से बाहर निकालता है क्योंकि विश्व कप नजदीक है, और वह अर्जुन के कौशल का इस्तेमाल सट्टेबाजी और मैच फिक्सिंग के लिए करता है। अर्जुन ६ महीने में रिहा हो जाता है और उसकी मुलाकात एसीपी अजय से होती है जो उसे फिर से अपने तरीके से संभलने की चेतावनी देता है। अर्जुन मान जाता है और एक बारटेंडर के रूप में काम करना शुरू कर देता है।


title: जन्नत (फ़िल्म)

text: थोड़ी देर तक सब ठीक चलता है, और इसी बीच ज़ोया गर्भवती हो जाती है। डॉन अबू इब्राहिम अर्जुन से मिलने जाता है, और उसे एकअंतिम ऑपरेशन में भाग लेने के लिए मना लेता है ताकि उसके पास अपने और ज़ोया के भविष्य के लिए पर्याप्त पैसा हो। ज़ोया उसे एक बुकी से बात करते हुए देखती है और घर छोड़ कर चली जाती है। एसीपी रैना और उनकी पुलिस टीम अर्जुन का पीछा करती है, और इस दौड़-भाग में अर्जुन के कंधे में गोली लग जाती है। वह ज़ोया को बुलाता है और आत्मसमर्पण करने से पहले आखिरी बार उससे मिलने की विनती करता है। ज़ोया के साथ, अर्जुन आत्मसमर्पण कर देता है, लेकिन उसकी सगाई की अंगूठी उसकी बन्दूक के पास नीचे गिर जाती है। अर्जुन उसे उठाने के लिए नीचे झुकता है, लेकिन पुलिस, यह मानते हुए कि वह अपनी बंदूक उठाने जा रहा है, उस पर गोलियां बरसा देती है, और अर्जुन मारा जाता है।


title: जन्नत (फ़िल्म)

text: अंत में, ज़ोया अपने बेटे के साथ एक सुपरमार्केट में खरीदारी कर रही होती है, और पैसों की कमी के कारण वह पूरी राशि का भुगतान नहीं कर पाती है। यह देखकर, उसका बेटा जानबूझकर अपनी पसंद के खिलौने का त्याग कर देता है, जिससे वह बिल का भुगतान कर सके। वह अपने बेटे को गले लगाती है और मुस्कुराती है।


title: जन्नत (फ़िल्म)

text: फिल्म के संगीत की रचना प्रीतम ने की है, और इसके गीत सईद क़ादरी, कामरान अहमद, आर मेहंदी और नीलेश मिश्रा द्वारा लिखे गए हैं। एल्बम में ६ मूल गाने, एक रीमिक्स और एक पावर बैलेड हैं। संगीत को आम तौर पर सकारात्मक समीक्षा मिली और गीत "जुदाई", "ज़रा सा", "हाँ तू है" और "जन्नत जहाँ" चार्टबस्टर्स बन गए। केके को उनके गीत "ज़रा सा के" "लिए सर्वश्रेष्ठ पुरुष पार्श्व गायक के" लिए "फिल्मफेयर पुरस्कार के लिए" नामांकित किया गया था, जबकि कामरान अहमद ने उनके गीत "जुदाई के" लिए एमटीवी ब्रेकथ्रू कलाकार पुरस्कार मिला। ""हाँ तू है"" गीत के कुछ अंश मिस्र के कलाकार अम्र दैब की एल्बम अल्लेम अल्बी के गीत "एना आयेश" से मिलते-जुलते थे, जिस कारण प्रीतम पर संगीत-चोरी के आरोप लगे थे।


title: जन्नत (फ़िल्म)

text: प्लैनेट बॉलीवुड के अत्ता खान ने साउंडट्रैक को १० में से ८ रेटिंग देते हुए लिखा "जन्नत सर्वश्रेष्ठ रूप में प्रीतम की पहचान है; यह एक जीवंत, उत्तम दर्जे का और बेहद सुखद साउंडट्रैक है जो जनता तक पहुंचता है और इसलिए खुद को बेचता है।" ग्लेमशैम के सत्यजीत ने कहा "प्रीतम, सईद कादरी, नीलेश मिश्रा की टीम वर्क ने जन्नत के रूप में भट्ट कैंप के लिए एक और उल्लेखनीय एल्बम तैयार किया है। एल्बम स्वयं का इस वर्ष के बेस्ट-सेलर्स में होना सुनिश्चित करता है और ज़रा सा, जुदाई और जन्नत जहां सुनहरे परिणामों का वादा करते हैं।" भारतीय व्यापार वेबसाइट बॉक्स ऑफिस इंडिया के अनुसार, कुल १६,००,००० इकाइयों की बिक्री के साथ, यह एल्बम उस वर्ष की सातवीं सबसे अधिक बिकने वाली एल्बम थी।


title: जन्नत (फ़िल्म)

text: जन्नत ने पहले ५ हफ्तों में ३५० मिलियन रुपये एकत्र किये - फिल्म के कम बजट और कम पर्दों पर रिलीज होने के कारण यह राशि उल्लेखनीय थी। एओएल इंडिया के नयन ज्योति पारासरा ने इसे ५ में से ३.५ सितारे देते हुए कहा, "जब हमारे पास फिल्म में कुछ ऐसा होता है जो सभी को पसंद आता है, तो जब हम इसे मसाला एंटरटेनर कहते हैं - शायद। इसे ध्यान में रखते हुए, "जन्नत अपने" रोमांस, थ्रिल, कॉमेडी, त्रासदी और निश्चित रूप से क्रिकेट के एक सभ्य माप के साथ निश्चित रूप से एक मसाला फिल्म है।" कुल ५०० मिलियन रुपयों से अधिक की वैश्विक कमाई के साथ, फिल्म को सुपर हिट घोषित किया गया था।


title: जन्नत (फ़िल्म)

text: "जन्नत" की अगली कड़ी ४ मई २०१२ को "जन्नत २" के शीर्षक से रिलीज़ हुई थी। सीक्वल में मुख्य निर्दशन/ उत्पादन दल वही रहा - इसे भी कुणाल देशमुख ने निर्देशित किया था, और एक बार फिर मुकेश भट्ट और महेश भट्ट द्वारा निर्मित किया गया था। इमरान हाशमी भी फिर से पुरुष अभिनेता के रूप में ईशा गुप्ता के विपरीत दिखाई दिये,जबकि रणदीप हुडा एक सहायक भूमिका में नज़र आये थे। सीक्वल का संगीत प्रीतम ने तैयार किया था। जन्नत २ व्यावसायिक रूप से सफल रही और इसने ६५० मिलियन रुपये कमाए।


title: आनुवंशिक च्युति

text: जीवों के किसी जनसंख्या में किसी जीन परिवर्त (allele) के की बारम्बारता में परिवर्तन आनुवांशिक च्युति (Genetic drift या allelic drift) कहलाती है। जीवविज्ञानी सेवल राइट (Sewall Wright) के नाम पर इसे 'सेवाल राइट प्रभाव' भी कहते हैं।


title: श्यानतामापी

text: श्यानता गुणांक के शुद्ध, पूर्ण तथा ठीक ठीक निर्धारण के लिए यह आवश्यक है कि श्यानता के यथार्थ आयाम (exact dimensions) मालूम हों, पर यह कठिन कार्य है। औद्योगिक प्रतिष्ठानों में श्यानतामापन के लिए सरल उपकरण, जिन्हें श्यानतामापी कहते हैं, प्रयुक्त होते हैं। इन उपकरणों को उन द्रवों द्वारा अंशांकित कियो जाता है जिनकी श्यानता मालूम है। ये उपकरण साधारणतया केशिका प्रवाह अथवा घूर्ण ऐंठन (rotational torque) के सिद्धांत पर कार्य करते हैं।


title: श्यानतामापी

text: केशिकाप्रवाह किस्म के उपकरणों में ओसवाल्ट का बनाया हुआ उपकरण सर्वविदित है तथा सबसे ज्यादा प्रयोग में आता है। इस उपकरण में द्रव के नवचंद्रक (meniscus) के एक स्थिर चिह्न से दूसरे स्थिर चिह्न तक के गिरने का समय मापा जाता है तथा नीचे दिए हुए सूत्र से श्यानता का गुणांक निकाला जाता है। इन उपकरणों को प्रयोग में लाते समय एक मानक आयतन ही लिया जाता है।


title: श्यानतामापी

text: जहाँ h = श्यानतागुणांक है, r = द्रव का घनत्व है, तथा A एवं B = उपकरण स्थिरांक हैं तथा t = द्रवप्रवाह का समय है।


title: श्यानतामापी

text: जिन द्रवों की श्यानता बहुत ज्यादा होती है, उनके लिए सूत्र (३) का दूसरा खंड (factor) शून्य होता है और इस प्रकार :


title: श्यानतामापी

text: घूर्ण ऐंठन पर आधारित श्यानतामापी इस सिद्धान्त पर काम करते हैं कि किसी द्रव में किसी पिण्ड को घूर्णीगति कराने (घुमाने) के लिये आवश्यक बलयुग्म (टॉर्क) उस द्रव की श्यानता का कोई फलन होगा।


title: श्यानतामापी

text: यह विधि स्टोक्स के नियम पर आधारित है। किसी वर्तन में वह द्रव भर दिया जाता है जिसकी श्यानता मापनी हो। उस द्रव में एक गोलाकार पिण्ड छोड़ा जाता है जिसका वेग गुरुत्वजनित त्वरण के कारण बड़ता जाता है। किन्तु वेगवृद्धि के साथ उस पर लगने वाला श्यानबल भी बढ़ता जाता है। एक स्थिति ऐसी आती है जब उस पर नीछे की ओर लगने वाला गुरुत्व बल उस पर उपर की ओर लगने वाले उत्प्लावन बल एवं श्यान बल के योग के बराबर हो जाता है। उस स्थिति में इण्द का वेग स्थिर हो जाता है। इस वेग को सावध्हानीपूर्वक नाप लिया जाता है और निम्नलिखित सूत्र की सहायता से श्यानता का मान निकाल लिया जाता है-


title: जाक कालिस

text: कैलिस ने 2005 में "वर्ष के आईसीसी टेस्ट प्लेयर " और आईसीसी प्लेयर होने के अलावा 2007 में अपने अभिनय के लिए 2008 विज्डन में विश्व का अग्रणी क्रिकेटर नामित किया गया था l उन्होंने केविन पीटरसन द्वारा वर्णित किया गया है दाएरिल खेल खेलने के लिए सबसे बड़ा क्रिकेटर के रूप में कलिनन, और वॉल्टर हैमंड और सर गैरी सोबर्स के साथ कुछ टेस्ट में से एक है जिसका टेस्ट बल्लेबाजी औसत 50 से अधिक है और 20 या अधिक द्वारा अपने टेस्ट गेंदबाजी के औसत से अधिक हरफनमौला l


title: जाक कालिस

text: कैलिस 13,000 टेस्ट रन स्कोर करने के लिए चौथे खिलाड़ी और पहले दक्षिण अफ्रीकी है और 292 टेस्ट विकेट लिया था , भारतीय खिलाड़ी सचिन के पीछे तीसरे झूठ सभी समय की सूची पर तेंदुलकर लकर (15,921) और ऑस्ट्रेलियाई कप्तान रिकी पोंटिंग (13,378) टेस्ट क्रिकेट में स्कोरर चलाते हैं l


title: जाक कालिस

text: उन्होंने साल के विजडन क्रिकेटरों में से एक का नाम था l 2013 में उन्होंने दिसंबर में डरबन में भारत के खिलाफ दूसरे टेस्ट में खेलने के बाद टेस्ट और प्रथम श्रेणी क्रिकेट से संन्यास ले लिया, कालिस, उसे इस मैच में अपने 45 वें टेस्ट शतक अपने अंतिम टेस्ट में शतक बनाने वाले कुछ बल्लेबाजों में से एक हैंl


title: जाक कालिस

text: वह एक पहना अंतिम दिन पिच पर एक लड़ 101 रन बनाए जब कैलिस अपने सातवें टेस्ट, 1997 में मेलबोर्न में तैयार की बॉक्सिंग डे महाकाव्य, में अंतरराष्ट्रीय कद के एक बल्लेबाज के रूप में खुद की घोषणा कीl वह सब था, लेकिन दक्षिण अफ्रीका के लिए मैच बचाया से पहले नहीं भी ग्लेन मैक्ग्रा और शेन वार्न उसे बेदखल कर सकता है l


title: जाक कालिस

text: इन वर्षों में कैलिस धैर्य एक बल्लेबाजी इकाई के रूप में की तुलना में क्षेत्र में और पूरी रो में अपने तेज गेंदबाजों के साथ अधिक विश्वास रहता है कि एक दक्षिण अफ्रीकी टीम के लिए चकाचौंध की तुलना में कहीं अधिक मूल्यवान वस्तु है जिसमें कई ऐसे पारी, प्रदर्शन को जन्म दिया है l कैलिस स्वेच्छा पहिया बदलने की कोशिश करनी चाहिए, जो चारों ओर सहारा की भूमिका कंधों गया है l लेकिन, कभी कभी, वह क्या हो गया है पर संकेत है कि चौंकाने आक्रामकता का एक स्ट्रोक फहराया गया है l


title: जाक कालिस

text: निश्चित रूप से, बरोक की एक घुमाव में बल्ले और परिष्करण के एक पराक्रमी नीचे झपट्टा के अथक गति में से पहले एक खतरनाक बैकलिफ्ट के साथ शुरू होता है जो उसके अटारी ड्राइव, गति में मोजार्ट के रूप में वर्णित किया जा सकता है l उन्होंने यह महसूस किया कि जैसे जब भी, एक पर्यवेक्षक के शब्दों में, एक छह हिट सकता कैलिस के रूप में यदि वह क्षणभंगुर पल की बिजली फ़्लैश में यह वास्तव में लगता हैl


title: जाक कालिस

text: उनके आलोचकों, दक्षिण अफ्रीकी टीम की गतिशीलता का एक सीमित समझ है कि वह पहले से ही अनावश्यक रूप से धीमी गति से स्कोरिंग की, धूल में जमीन है हमलों हावी नहीं का आरोप लगाते हैं, और वह के रूप में खाते में मैच स्थिति लेने में नाकाम रहने के लिए जो विशेष रूप से उन अपनी पारी भूखंडोंl जो सब के सब अपने टीम के साथियों तथ्य के लिए ज़मानत क्योंकि, काफी विडंबना है जो स्वार्थ, पर संकेत हैं कि कैलिस के बल्ले वह पहली बार उनकी टीम डालता है और किसी तरह के पीछे उनके व्यक्तिगत महत्वाकांक्षा क्योंकि जिस तरह वह ठीक करता हैl यह वह जानता है कि कैसे एक ही रास्ता है l


title: जाक कालिस

text: कैलिस भाग लिया और वय्नबर्ग बॉयज़ हाई स्कूल के लिए क्रिकेट खेला थाl 2009 में वय्नबर्ग उसके पीछे उनकी मुख्य क्रिकेट अंडाकार नामकरण द्वारा कैलिस को सम्मानित कियाl एक किशोरी के रूप में, कैलिस इंग्लैंड में णेथेर्फ़िल्द सीसी के साथ एक संक्षिप्त दौर था वह उत्तरी इंग्लैंड में खुद को स्थापित किया है, लेकिन जहां वह जारी किया गया था l


title: जाक कालिस

text: एक किशोरी के रूप में, कैलिस इंग्लैंड में णेथेर्फ़िल्द सीसी के साथ एक संक्षिप्त दौर था वह उत्तरी इंग्लैंड में खुद को स्थापित किया है, लेकिन जहां वह जारी किया गया था l कैलिस ने भी एक जादू के लिए पुरानी अएद्वर्दिअन्स् के लिए खेला के रूप में उसे हरफनमौला एक प्रथम श्रेणी बनने के लिए कोचिंग स्टाफ क्षमता को देखा, जहां एक किशोरी, जुलाई 1993 में वह के खिलाफ दक्षिण अफ्रीका अंडर -17 के लिए चुना गया था और स्कॉटलैंड की अंडर -19 टीम में l उन्होंने अपना पहला टेस्ट उपस्थिति डरबन में इंग्लैंड के खिलाफ 14-18 पर दिसंबर 1995 था पश्चिमी प्रांत बी के लिए खेल रहे हैं, एक 18 वर्षीय के रूप में 1993-1994 में अपने प्रथम श्रेणी कैरियर की शुरुआत की, लेकिन वह अपनी पहली में बल्ले के साथ संघर्ष कुछ मैचों l कैलिस पाकिस्तान में 1996 में अपने विश्व कप धनुष बनाया लेकिन उत्कृष्टता के लिए ज्यादा मौका नहीं मिला था lउसकी सफलता पाकिस्तान के खिलाफ 61 के साथ 1997 में आया था, लेकिन और अधिक विशेष रूप से दो मैच बाद में वह एक लड़ सदी के साथ दक्षिण अफ्रीका के लिए एक ड्रा बचाया जब मेलबर्न क्रिकेट ग्राउंड पर ऑस्ट्रेलिया के खिलाफ खेला l


title: जाक कालिस

text: कैलिस ने अपनी प्राथमिक प्रभाव के रूप में उद्धृत जिसे उसके पिता, हेनरी, के साथ एक करीबी रिश्ता साझा की हैl उसकी बहन जैनी कैलिस, पांच साल के अपने जूनियर, इंडियन प्रीमियर लीग 2009 में एक जयजयकार थी और भी ईस्ट लंदन में स्थित एक फिजियोथेरेपिस्ट है l यह अपने पिता टर्मिनल कैंसर था कि खोज की थी, कैलिस अपने पिता के साथ होने के लिए क्रिकेट से बाहर समय लिया :


title: जाक कालिस

text: “हम कुछ [2003 ] विश्व कप के दौरान अपने पिता के साथ गलत था सुना l वह अस्वस्थ हैं और फिर, बाहर के नीले, हम वह केवल जीने के लिए कुछ महीनों के लिए किया था कहा गया था महसूस हो रही थी l हम हमेशा एक बहुत ही परिवार के करीबी किया गया है क्योंकि यह एक बहुत बड़ा झटका था l मैं साल तो मैं उसके साथ घर पर हो सकता है कि इंग्लैंड में टेस्ट की पहली जोड़ी याद कियाl यह स्पष्ट रूप से मेरे जीवन का सबसे दुखद समय था लेकिन उन पिछले सप्ताह शायद सबसे सुंदर के कुछ थे l यह मुझे तुम और अलविदा धन्यवाद कहने का मौका दे दिया l थोड़ी देर के बाद मुझे लगता है कि ऐसा करने के लिए किया गया था कि कैसे भाग्यशाली महसूस कीl आप एक साथ उस समय से पहले एक माता पिता से दूर ले जाया जाता है तो यह अब तक कठिन है l इसलिए उसकी मौत मेरे लिए परिप्रेक्ष्य में क्रिकेट डाल दियाl यह सिर्फ एक खेल है - l आप अपने मन सीधे रखने के लिए और एक बहुत सरल खेल “


title: जाक कालिस

text: कैलिस 2002 सिंडी नेल पूर्व मिस दक्षिण अफ्रीका दिनांक, और यहां तक कि उसे करने के लिए लगी हुई थी लेकिन वह नौ महीने के बाद रिश्ता तोड़ दिया l उसके बाद वह एक के लिए मिस साउथ अफ्रीका 2003 उपविजेता मारिसा दिनांक 2004 में संक्षिप्त अवधि l 2007 के बाद से , कैलिस शमौन जर्दिम, 6 साल के लिए एक दक्षिण अफ्रीकी मॉडल दिनांकित l कैलिस जून 2013 में जर्दिम के साथ अपने रिश्ता तोड़ दिया l


title: जाक कालिस

text: जैक कैलिस छात्रवृत्ति फाउंडेशन धन के साथ मौजूदा स्कूल संरचनाओं के शैक्षिक और जीवन कौशल कार्यक्रमों के संयोजन और जैक्स कैलिस से समर्थन सलाह के उद्देश्य के साथ कैलिस 'लाभ वर्ष में स्थापित किया गया थाl ऐसा करने में, अपने सहयोगियों के साथ फाउंडेशन, जीवन के सभी क्षेत्रों से प्रतिभाशाली युवाओं को उनके पूर्ण खेल और अकादमिक क्षमता तक पहुँचने का अवसर प्रदान करने की उम्मीद है l


title: जाक कालिस

text: वर्तमान में, जैक्स कैलिस छात्रवृत्ति फाउंडेशन वय्नबर्ग लड़कों से 2 लड़कों, प्रिटोरिया लड़कों के हाई स्कूल से 2 लड़के, मरित्स्बर्ग कॉलेज से 2 और सेल्बोर्न कॉलेज से 2 प्रायोजकोंl जैक कैलिस वह साथी दक्षिण अफ्रीकी हस्तियों और मार्क बाउचर और आंद्रे नेल जैसे क्रिकेटरों को आमंत्रित किया है, जो करने के लिए अपने फाउंडेशन के लिए वार्षिक धन उगाहने की घटनाओं में भाग लेता हैl


title: ग्वालियर संभाग

text: ग्वालियर डिवीजन भारत के मध्य प्रदेश राज्य का एक एक प्रशासनिक उपखंड है। इसमें अशोकनगर, दतिया, गुना, ग्वालियर और शिवपुरी भी शामिल हैं। इसका प्रशासनिक मुख्यालय ऐतिहासिक शहर ग्वालियर है।


title: ग्वालियर संभाग

text: ग्वालियर और चंबल संभाग का तात्पर्य मध्य प्रदेश के गिर्द क्षेत्र से है, जो एक उपजाऊ मैदान जैसा है, यहाँ छोटी-छोटी पहाड़ियाँ भी देखने को मिलती हैं। ग्वालियर रियासत के (गैर-निरंतर) दक्षिणी भागों को इस संभाग से निकलकर अन्य संभागों (भोपाल, इंदौर और उज्जैन) में जोड़ दिया गया। जबकि दतिया समेत बाक़ी के उत्तरी और पूर्वी हिस्से को ग्वालियर संभाग में शामिल किया गया।


title: अलोर का चच

text: चच (लगभग 610-671 ईसवी) सातवीं शताब्दी के मध्य में सिंध पर राज करने वाला एक ब्राम्हण वंश का शाशक था। वह एक भूतपूर्व मंत्री और राजा राय साहसी (दूसरे) का प्रमुख सलाहकारा था। राजा के मरने के बाद उनकी विधवा रानी से शादी कर के वह सत्तासीन हो गया। उसने अपने साम्राज्य को सिंध तक फैलाया। उसके आसपास के छोटे-२ राज्यों, कबीलों और सिंधु घाटी के अन्य स्वतन्त्र गुटों को अपने साम्राज्य में मिलाने के साहसिक व सफल प्रयासों की दास्तान "चचनामा" में लिखी हुई है।


title: अलोर का चच

text: चच एक ब्राह्मण था जो राय राजवंश के सिंध के राजा राय सहीरस (दूसरे) के कार्यकाल में प्रभावी पदों तक पहुंचा। उसके पिता का नाम शिलाइज (शिलादित्य) और भाई का नाम चंदर था और राजा बनने से पहले यह सिंध के राजा साहसी का सबसे प्रभावशाली मुख्य मंत्री रहा था। कहते हैं कि राजा साहसी की मृत्यु के बाद उसे विधवा रानी से प्रेम हो गया और उनसे शादी कर के राजा बन गया। उसके इस तरह से राजा बनने का राजा साहसी के भाई और चित्तौण के समकालीन राजा राणा महारथ ने विरोध किया और सिंध के साम्राज्य पर अपना दावा किया। हालांकि बाद में चच ने ६६० ईसवी में उन्हें युद्ध में परास्त कर दिया।


title: अलोर का चच

text: चचनामा के अनुसार राणा महारथ ने जब यह पाया कि उनकी सेना चच की सेना के सामने ज्यादा कुछ नहीं कर पा रही है तब उसने चच को एक द्वंद युद्ध के लिये ललकारा। महारथ अपने क्षत्रिय होने, युद्धकला में निपुण होने व चच के एक सामान्य ब्राह्मण मंत्री होने का फायदा उठाना चाहते थे। वह जानते थे की चच एक ब्राह्मण होने के नाते युद्धकला में निपुण नहीं होगा और उनसे हार जायेगा। चच इस प्रस्ताव के पीछे की मंशा को समझ चुका था लेकिन वह इस प्रस्ताव को ठुकरा भी नहीं सकता था। ऐसा करने पर उसे कमजोर समझ लिया जाता और शासन करने की उसकी क्षमता पर भी सवाल खडे होते। उसने राणा के प्रस्ताव को स्वीकार कर लिया। चच जानता था कि यह द्वंद युद्ध जीतने के लिये उसे सभी तरह के कूटनीतिक व मानसिक शक्तियों का प्रयोग करना होगा क्युँकि शारीरिक क्षमता व युद्धकला के बल पर वह राणा को नहीं हरा सकता था। इसलिये उसने एक चालाकी भरा दाँव खेलते हुए राणा का प्रस्ताव स्वीकर कर लिया और यह शर्त रक्खी की एक ब्राह्मण होने ने नाते वह घोडे पर बैठकर युद्ध नहीं कर सकता है और वह पैदल ही युद्ध करेगा। राणा ने यह प्रस्ताव तुरंत स्वीकार कर लिया क्युँकि उन्हे लगा कि अनुभवी व अधिक बलवान होने की वजह से आमने सामने के पैदल युद्ध (द्वंद युद्ध/कुश्ती) में वह उसे तुरंत परास्त कर देंगे। दोनों घोडों पर से उतर गये लेकिन चच ने अपने सहायक सैनिक को घोडे के साथ अपने पीछे आने को कहा। नजदीक आते ही चच घोडे पर सवार हो गया और स्त्भद्ध खडे राणा पर तेजी से आक्रमण कर दिया। उसने राणा का सिर अपनी तलवार से एक झटके में काट दिया और राणा की मृत्यु के बाद उसकी सेना भी हार गई।


title: अलोर का चच

text: चच ने अपने भाई चंदर को अपने साम्राज्य के शासन में मदद करने के लिये अधिकृत किया। उसने अपने पक्ष के सरदारों को अच्छी जागीरें दीं, विरोधियों को कैद किया और राज्य को सुसंगठित कर दिग्विजय के लिये प्रयाण किया। चित्तौड़ के राजा को पराजित कर उत्तर की ओर उसने बीस नदी के तट पर बसे अपने विरोधियों इस्कन्दाह और सिक्का को हराया। जिसकी स्थिति संभव: सिंध और चिनाब के संगम के निकट थी। उसने सिक्का को जीतने के बाद लगभग ५००० लोगों को मौत के घाट उतार दिया और बाकियों को बंदी बना लिया। इसके बाद मुल्तान और करूर की बारी आई। पश्चिमी प्रयाण में उसने मकरान और सिविस्तान को जीता। हालाँकि सिविस्तान के राजा भुट्टा को अपनी अधीनता में वहाँ का शासक बने रहने की अनुमति दी।


title: अलोर का चच

text: इसके बाद उसने सिंधु नदी के दक्षिण में बौद्धों के क्षेत्र तक अपनी सत्ता का विस्तार किया। वहाँ के शासक अगम लोहाना ने उसका एक साल तक सामना किया। लेकिन ब्राह्मणाबाद के युद्ध में अगम की मृत्य के बाद उसके पुत्र सरहंद ने चच की अधीनता स्वीकार कर ली। सरहंद का विवाह चच की भतीजी से हुआ और चच ने अगम की विधवा से विवाह कर लिया। उसने स्थानीय निवासियों व जातीय समूहों को अपने आधिपत्य में करने और उनका विश्वास जीतने के लिये ढेरों अन्य कूटनीतिक नुस्खे अपनाए। उसने जाटों और लोहानों को तलवार न बाँधने की आज्ञा दी। उन्हें काले और लाल रंग के उत्तरीय पहनने पड़ते थे, रेशमी कपड़े उनके लिये वर्जित थे। उन्हें घोड़े पर बिना जीन के चढ़ना और नंगे सिर, नंगे पैर घूमना पड़ता था। सिंध की वीर जातियों से चच का यह व्यवहार भारत के लिये अंतत: घातक सिद्ध हुआ। ब्राह्मणाबाद से उसने तुरन व कांधार होते हुए अर्मनबेला नगर की सीमाओं पर स्थित सासानिद पर हमला किया।


title: अलोर का चच

text: चच ने चालीस वर्ष राज किया, किंतु जहाँ उसने राज्य की वृद्धि की वहाँ अपने कुछ कार्यों से उसे निर्बल भी बनाया। उसकी मृत्यु के बाद उसके भाई चंदर ने ८ वर्षों तक शासन किया जिसके बाद चच के ज्येष्ठ पुत्र राजा दाहिर ने शासन संभाला।


title: अलोर का चच

text: चचनामा के अनुसार चच ने जाटों और लोहाणों के साथ बहुत दुर्व्यव्हार किया। उसने लोहाना को तलवार न बाँधने की आज्ञा दी। उन्हें काले और लाल रंग के उत्तरीय पहनने पड़ते थे, रेशमी कपड़े उनके लिये वर्जित थे। उन्हें घोड़े पर बिना जीन के चढ़ना और नंगे सिर, नंगे पैर घूमना पड़ता था। उनको बाहर निकलने पर अपने साथ कुत्तों को रखने व शाही रसोई के लिये लकडियाँ काटने व आपूर्ति करके की आज्ञाएँ दी गई। यह सब लोहाना के लिये बेहद असम्मानजनक बातें थी जिसने उनमें राज्य के प्रति असंतोष भर दिया।


title: अलोर का चच

text: जाटो से चच को सत्ता के लिए विद्रोह का अंदेशा था इसलिए उसने इन्हें सत्ता से दूर रखने के लिए सेना में तो भर्ती किया लेकिन सलाहकारों से जुड़े महत्वपूर्ण पद नहीं दिए क्योंकि उसे डर था कि कहीं ये जाट तख्ता पलट न कर दें।


title: अलोर का चच

text: 644 ईसवी में सासानिद साम्राज्य पर इस्लामी विजय के बाद राशिदुन की सेना ने मकरान पर आक्रमण कर दिया और रसील के युद्ध में सिंध की सेना को हरा कर मकरान और बलूचिस्तान पर कब्जा कर लिया जो कि उस वक्त राय राजवंश के अधीनस्थ फ़ारसी क्षेत्र थे।


title: अलोर का चच

text: सिँधु नदी के किनारे बने ढेरों महलों को चच का नाम दिया गया। चचपुर, चाचर, चचरो, चचगाँव, चची इनमें प्रमुख हैं।


title: आदिल खान

text: आदिल खान पंजाबी /पख्तून वंश के एक नॉर्वेजियाई नर्तक और अभिनेता हैं। आदिल, नॉर्वे में तब एक ‘सेलिब्रिटी’ बन गये जब वह दांसेफेबेर जीते।


title: आदिल खान

text: दांसेफेबेर एक नृत्य प्रतियोगिता कार्यक्रम था जिसे टीवी नोर्गे नामक एक नॉर्वेजियाई टीवी चैनल ने आयोजित किया था। दांसेफेबेर " सो यू थिंक यू कैन डांस " ("So You Think You Can Dance") नामक अमेरिकी कार्यक्रम का नॉर्वेजियाई संस्करण था। यह एक कार्यक्रम था जिसे अमेरिकी चैनल फॉक्स टीवी द्वारा प्रस्तुत किया गया था।


title: आदिल खान

text: आदिल खान, ३ फ़रवरी १९८३ को नॉर्वे की राजधानी ओस्लो में पैदा हुए. आदिल के पिता पाकिस्तानी थथाल-राजपूत जाति से संबद्ध हैं जबकि, उनकी मां पख्तूनों के दुर्रानी क़बीले से संबंध रखती हैं। आदिल दीया खान नाम की नॉर्वेजियाई गायक, संगीतकार, फिल्म निर्माता और मानवाधिकार कार्यकर्ता के छोटे भाई हैं।


title: आदिल खान

text: आदिल एक कलाप्रेमी परिवार से संबंध रखते हैं। आदिल के बचपन से ही उनके पिता नॉर्वे में सांस्कृतिक गतिविधियों का आयोजन करते रहे थे, उन्होंने भारतीय शास्त्रीय संगीत को नॉर्वे में लोकप्रिय बनाने के लिए बहुत अधिक काम किया है। संगीत और कला में अपने पिता की गतिविधियों की वजह से आदिल ने अपनी बहन दीया खान की तरह बहुत कम उम्र से ही संगीत सीखना शुरू कर दिया था, हालांकि आदिल ने अपनी यह संगीत शिक्षा बीच में ही छोड़ दी, लेकिन संगीत की यह प्रारंभिक शिक्षा बाद में उनके रंगमंच (म्यूज़िकल थिएटर) के कैरियर में उनके बहुत काम आई।


title: आदिल खान

text: २००९ में आदिल खान को अमेरिकी राष्ट्रपति बराक ओबामा की बहन ऑम ओबामा के लिए माइकल जैक्सन का प्रसिद्ध गाना "मैन इन दा मिरर" ("Man In the Mirror") गाने का मौका मिला। यह कार्यक्रम "एन आर के" टीवी द्वारा अफ्रीका के लिए पैसा इकट्ठा करने के अभियान के तहत आयोजित किया गया था।


title: आदिल खान

text: १९९७ में ब्रेक डांस आदिल को इतना भाया कि उन्होंने सब कुछ छोड़ कर अपना पूरा ध्यान इस नृत्य पर ही केन्द्रित कर दिया। १९९९ में उन्होंने अपने दोस्तों के साथ "फ्लोर नाइट्स" ("Floor Knights") नामक एक नृत्य मंडली का गठन किया। आदिल डेनमार्क की राजधानी कोपेनहेगन में भी रहे हैं, जहां वह एक बहुत प्रसिद्ध नृत्य मंडली "नैचुरल इफेक्ट्स" ("Natural Effects") के सदस्य थे। आदिल ने नॉर्वे और विदेश में कई नृत्य प्रतियोगितायें जीती हैं, जैसे ""बी-बॉय रम्बल 1999"" (नार्वे चैम्पियनशिप), ""स्कैंडेनेवियन बैटल ऑफ़ द इयर 2001"" (स्कैंडिनेवियाई चैम्पियनशिप) और माल्मो में ""टाइम 2 बैटल"" (स्कैंडिनेवियाई चैम्पियनशिप). लेकिन उनकी असली सफलता 2006 में आई जब वह नॉर्वेजियाई राष्ट्रीय नृत्य प्रतियोगिता दांसेफेबेर जीते। इस जीत ने आदिल को एक राष्ट्रीय सेलिब्रिटी का दर्जा दे दिया। आदिल अपने नृत्य कौशल में अधिक सुधार करना चाहते थे, इसलिए दांसेफेबेर जीतने के बाद, वह लॉस एंजिल्स चले गए जहां वह क्वेस्ट क्रू (अमेरिका के सर्वश्रेष्ठ नृत्य क्रू के तीसरे सत्र के विजेता) के सदस्य थे।


title: आदिल खान

text: "दांसेफेबेर" ("Dansefeber") की जीत से मिली लोकप्रियता के कारण आदिल खान को नॉर्वे के बड़े थिएटरों से अभिनय के लिए पेशकश आना शुरू हो गईं। लेकिन उनके अभिनय की शुरुआत "बर्नार्डो" के रूप में "वेस्ट साइड स्टोरी" में हुई। इसके तुरंत बाद, आदिल लॉस एंजिल्स चले गए। लेकिन नॉर्वे से आने वाली अभिनय की पेशकशों ने यहाँ भी उनका पीछा किया। जिसकी वजह से वह २००७ में नॉर्वे वापस चले गए। नॉर्वे वापसी के बाद उन्होंने पहले जिस नाटक में भाग लिया उस का नाम "दी नुत क्रेच्कर" था। इस में उन्होंने मुख्य भूमिका निभाई۔ बाद में उन्होंने और अधिक नाटकों में भाग लिया। "दी जंगले बुक" नामक नाटक में आदिल को "मोगली" की भूमिका के लिए बहुत प्रशंसा मिली और उन्हें सबसे अच्छे पुरुष भूमिका की श्रेणी में हेद्दा पुरस्कार ("Hedda Award") के लिए नामित किया गया। आदिल नॉर्वे में अब तक सबसे कम उम्र के अभिनेता हैं जिन्हें इस प्रतिष्ठित थिएटर पुरस्कार के लिए नामित किया गया हैं।


title: आदिल खान

text: २०११ में आदिल खान को नॉर्वेजियाई प्रतिभा ("NORSKE Talenter") की चौथी श्रृंखला में एक निर्णेता के रूप में भाग लिया।


title: आदिल खान

text: नॉर्वेजियाई प्रतिभा "गॉट टेलेंट सीरीज़" ("Got Talent series") का नॉर्वेजियाई संस्करण है। यह एक प्रतिभा खोज कार्यक्रम है जहां सभी उम्र के गायक, नर्तक, जादूगर, हास्य कलाकार और अन्य कलाकार एक निर्दिष्ट पुरस्कार के लिए आपस में प्रतिस्पर्धा करते हैं। आदिल विदेशी पृष्ठभूमि के पहले ऐसे व्यक्ति हैं जो नॉर्वेजियाई रियलिटी शो पर एक निर्णेता के रूप में काम कर रहे हैं।


title: स्तुति

text: प्रार्थना का दूसरा रूप स्तुति कहलाता है। प्रार्थना साधारण रूप में की जाती है जबकि स्तुति करने के लिये पहले सभी तरह की पूजा अर्चना कर ली जाती है और बाद में स्तुति की जाती है।


title: सहज प्रतिरक्षा प्रणाली

text: सहज प्रतिरक्षा प्रणाली (innate immune system) कशेरुकियों में पाई जाने वाली दो मुख्य प्रतिरक्षा रणनीतियों में से एक है (दूसरी प्रणाली का नाम उपार्जित प्रतिरक्षा प्रणाली है )। सहज प्रतिरक्षा प्रणाली एक पुरानी विकासवादी रक्षा रणनीति है जो पौधों, कवकों, कीडों और आदिम बहुकोशिकीय जीवों में पाई जाने वाली प्रमुख प्रतिरक्षा प्रणाली है।


title: खलिहान

text: खलिहान, जिसे बाड़ा भी बोलते हैं, ऐसे स्थान या कक्ष को कहते हैं जिसमें पशु-मवेशी, खेती के औज़ार और कटी हुई फ़सल को रखा जाता है। आम तौर पर खलिहान बारिश, बर्फ़, धूप और आंधी से सुरक्षा के लिए किसी कच्ची या पक्की छत से ढके हुए होते हैं। ध्यान दें कि कुछ सन्दर्भों में खलिहान और बाड़ा केवल उस मकान को ही नहीं बल्कि उसके इर्द-गिर्द की बिना ढकी हुई ज़मीन को भी कहते हैं जहाँ फ़सल और हल वग़ैरह पड़े रहते हैं।


title: खलिहान

text: खलिहानों की बनावट क्षेत्र पर निर्भर करती है। इन्हें पत्थर, मिटटी, घास और लकड़ी सभी से बनाया जाता है। आधुनिक युग में खलिहानों का ढांचा बनाने के लिए कभी-कभी लोहे का भी प्रयोग होता है। जिन जगहों पर खलिहान घास या लकड़ी के बने होते हैं वहाँ हमेशा आग का डर रहता है, क्योंकि उस से अन्दर रखी हुई फ़सल नष्ट हो जाती है और किसान के जानवर भी मारे जा सकते हैं।


title: खलिहान

text: भारतीय उपमहाद्वीप की लोक-संस्कृति में खलिहान की छवि का बहुत महत्व है। अगर किसी के जीवन में बहुत धन-दौलत है तो कहा जाता है के उसके "अम्बार भरे हुए हैं", जो उस कृषि-जीवनी की तरफ़ इशारा है जिसमें अनाज और जानवर से भरे खलिहान ही धन-सम्पति का संकेत थे। शेर-ओ-शायरी में दिल की तुलना अक्सर एक ख़िरमन (खलिहान) से की जाती है और प्रेमिका की नज़र की तुलना बिजली या एक अंगारे से जो उसे जलाकर राख कर देती है और व्यक्ति को बरबाद कर देती है। उदहारण के लिए -


title: दूतकाव्य

text: दूतकाव्य, संस्कृत काव्य की एक विशिष्ट परंपरा है जिसका आरंभ भास तथा घटकर्पर के काव्यों और महाकवि कालिदास के मेघदूत में मिलता है, तथापि, इसके बीज और अधिक पुराने प्रतीत होते हैं। परिनिष्ठित काव्यों में वाल्मीकि द्वारा वर्णित वह प्रसंग, जिसें राम ने सीता के पास अपना विरह संदेश भेजा, इस परंपरा की आदि कड़ी माना जाता है। स्वयं कालिदास ने भी अपने "मेघदूत" में इस बात का संकेत किया है कि उन्हें मेघ को दूत बनाने की प्रेरणा वाल्मीकि "रामायण" के हनुमानवाले प्रसंग से मिली है। दूसरी और इस परंपरा के बीज लोककाव्यों में भी स्थित जान पड़ते हैं, जहाँ विरही और विरहिणियाँ अपने अपने प्रेमपात्रों के पति भ्रमर, शुक, चातक, काक आदि पक्षियों के द्वारा संदेश ले जाने का विनय करती मिलती हैं।


title: दूतकाव्य

text: "घटकर्पर" काव्य में केवल 22 पद्य उपलब्ध हैं, जिनमें आकाश में घिरे मेघ को देखकर एक विरहिणी ने अपने विरह की व्यंजना कराई है। भावानुभूति के साथ इस काव्य की अन्यतम विशेषता पादांत यमक अलंकार का प्रयोग है। शैलीशिल्प की दृष्टि से यह अति लघु काव्य भी संस्कृत साहित्य में अपना विशिष्ट स्थान बना चुका है और कहा जाता है कि इस कृति के सौंदर्य के करण कवि ने अन्य कवियों को यह चुनौती दी थी कि जो भी कवि इससे अधिक उत्कृष्ट रचना कर देगा, रचयिता (घटकर्पर) उसके घर फूटे घड़े से पानी भरने को तैयार है। इसी प्रतिज्ञा के कारण रचयिता की उपाधि, "घटकर्पर" हो गई और हमें उसके वास्तविक नाम का पता नहीं चलता। कुछ विद्वान् इस रचना को कालिदास कृत मानते हैं, किंतु यह सिद्ध हो चुका है कि यह कालिदास की रचना नहीं है। "घटकर्पर" का समय अनिर्णीत है, वैसे आनुश्रुतिक परंपरा के अनुसार "घटकर्पर" भी विक्रमादित्य के नवरत्नों में से एक थे। केवल इतना कहा जा सकता है कि इस काव्य क रचना कालिदास (4 थी शताब्दी ईसवी) से पुरानी है।


title: दूतकाव्य

text: इस परंपरा की सशक्त कृति महाकवि कालिदास का "मेघदूत" है, जिसमें कुबेर के द्वारा रामगिरि पर्वत पर निर्वासित यक्ष, कामार्त होकर, अचेतन मेघ के माध्यम से दूर अलकापुरी में स्थित अपनी प्रिया के पास यह संदेश भेजता है कि वह किसी तरह निर्वासन अवधि के बचे-खुचे महीने और गुजार दे और फिर वे शरद की चाँदनी से धुली रातों में अपने सारे अरमान पूरे करेंगे ही।


title: दूतकाव्य

text: दूतकाव्य या संदेशकाव्य की परंपरा को आगे बढ़ाने में अनेक संस्कृत कवियों ने महत्वपूर्ण योग दिया है। इस संबंध में सर्वप्रथम बंगाल के राजा लक्ष्मणसेन के दरबारी कवि क्षमापति धोयी का जिक्र करना आवश्यक होगा। इसके बाद संस्कृत दूतकाव्यों को चार परंपराओं में विभक्त किया जा सकता है :


title: दूतकाव्य

text: प्राकृत तथा अपभ्रंश साहित्य में कुछ फुटकर गाथाएँ और दोहे क्रमश: हाल और हेमचंद्र के मिल जाएँगे, जिनमें किसी माध्यम से विमुक्त प्रणयी ने अपने प्रिय के पास कुछ संदेश भिजवाने की चेष्टा की है। समग्र काव्यकृति के रूप में मध्य भारतीय आर्यभाषा के साहित्य में केवल एक कृति ऐसी है, जो मेघदूत की परंपरा में आती है और यह है अपभ्रंश कवि उद्दहमाण का "संदेशरासक"। 12वीं शती में मुल्तान के एक जुलाहे अद्दहमाण ने रासक गीतिकाव्यों की शैली में एक काव्य की रचना की जिसमें विरहिणी नायिका खंभात जाते हुए किसी पथिक से अपने प्रिय के पास संदेश ले जाने के लिए प्रार्थना करती है। इस काव्य में नायिका के सौंदर्यवर्णन के अतिरिक्त रमणीय षड्ऋतु वर्णन और नायिका की विरहदशा की मार्मिक अभिव्यंजना उपलब्ध है।


title: दूतकाव्य

text: हिंदी में "ढोला मारू रा दूहा" में कुछ दोहे ऐसे हैं, जिनका स्वरूप दूतकाव्य शैली का है। इसके अतिरिक्त हिंदी प्रेमाख्यान काव्यों में ऐसे स्थल उपलब्ध हैं, जहाँ विरही प्रणयी ने अपने प्रिय के प्रति किसी माध्यम से संदेश पहुँचाने की चेष्टा की है। इस संबंध में जायसी के "नागमतीविरह वर्णन" में उपलब्ध कुछ स्थलों का संकेत किया जा सकता है। इसी तरह हिंदी कृष्णकाव्य (उद्धवशतक, प्रियप्रवास आदि) में भ्रमरगीत परंपरा के अंतर्गत दूतकाव्य या संदेशकाव्य के कुछ बीज मिल जाएँगे।


title: दूतकाव्य

text: मलयालम में दूतकाव्य या संदेशकाव्य की शैली का सूत्रपात केरल वर्मा के "नीलकंठसंदेश" से होता है, जिन्होंने कारागार से अपनी पत्नी के पास नीलकंठ के द्वारा संदेश भेजा।


title: महाराष्ट्र राज्य सड़क परिवहन निगम

text: महाराष्ट्र राज्य सड़क परिवहन निगम (MSRTC) () महाराष्ट्र राज्य संचालित राज्य बस सेवा है। यह राज्य के शहरों, कस्बों, ग्रामों के साथ-साथ निकटवर्ती राज्यों के शहरों को भी जोड़ती हैं।


title: केनेथ वाल्ट्ज

text: केनेथ नील वाल्ट्ज (अंग्रेज़ी- Kenneth Neal Waltz, 8 जून, 1924- 12 मई, 2013) एक अमेरिकी राजनीतिक वैज्ञानिक थे, जो कैलिफोर्निया विश्वविद्यालय, बर्कली और कोलंबिया विश्वविद्यालय दोनों में संकाय के सदस्य थे और अंतर्राष्ट्रीय संबंधों के क्षेत्र के सबसे प्रमुख विद्वानों में से एक थे। वे द्वितीय विश्व युद्ध और कोरियाई युद्ध दोनों में सैनिक रहे थे।


title: केनेथ वाल्ट्ज

text: वाल्ट्ज नीओरियलिज़्म (नवयथार्थवाद) अथवा संरचनात्मक यथार्थवाद (अंतरराष्ट्रीय संबंधों का एक सिद्धांत) के मूल संस्थापकों में से एक थे। बाद में वे रक्षात्मक नवयथार्थवाद के साथ जुड़ गए। अंतरराष्ट्रीय संबंधों के क्षेत्र में वाल्ट्ज के सिद्धांतों पर बड़े पैमाने पर बहस हुई है। 1981 में, वाल्ट्ज ने एक मोनोग्राफ प्रकाशित किया जिसमें कहा गया था कि कुछ मामलों में परमाणु हथियारों के प्रसार से अंतर्राष्ट्रीय शांति की संभावना बढ़ सकती है।


title: केनेथ वाल्ट्ज

text: राजनीतिक विज्ञान के क्षेत्र में वाल्ट्ज का सबसे महत्वपूर्ण योगदान नवयथार्थवाद (या "संरचनात्मक यथार्थवाद", जैसा कि वे इसे कहते हैं) के निर्माण में है। यह अंतर्राष्ट्रीय संबंधों का एक सिद्धांत जो यह बताता है कि संप्रभु राज्योंकी वार्ता को उनपर लगे गए दबावों द्वारा समझाया जा सकता है। ये दबाव अंतर्राष्ट्रीय प्रणाली की अराजकतापूर्ण संरचना के द्वारा लगाए जाते हैं, जो उनके पास मौजूद विकल्पों को सीमित करती है। इस प्रकार नवयथार्थवाद का उद्देश्य अंतरराष्ट्रीय संबंधों में आवर्ती पैटर्न को समझाना है, जैसे किस तरह स्पार्टा और एथेंस के बीच के संबंध कुछ महत्वपूर्ण तरीकों से अमेरिका और सोवियत संघ के बीच के सम्बन्धों से मेल खाते हैं।


title: केनेथ वाल्ट्ज

text: वाल्ट्ज अपनी पुस्तक में और अन्य जगहों पर बार-बार इस बात पर जोर देते हैं कि वे विदेश नीतिका कोई ऐसा सिद्धांत नहीं बना रहे हैं, जिसका उद्देश्य किसी राज्य विशेष के व्यवहार या कार्यों को एक विशिष्ट समय या अवधि के दौरान समझाना है। वाल्ट्ज के लिए, नवयथार्थवाद को दो शाखाओं में बांटा गया है, रक्षात्मक और आक्रामक नवयथार्थवाद। यद्यपि दोनों शाखाएं इस बात से सहमत हैं कि सिस्टम की संरचना वह है जो राज्यों को शक्ति के लिए प्रतिस्पर्धा करने का कारण बनती है, रक्षात्मक यथार्थवाद का मानना है कि अधिकांश राज्य यथास्थिति चाहते हैं और शक्ति संतुलन को बनाए रखने पर ही अपना ध्यान केंद्रित करते हैं। संशोधनवादी राज्यों को ही ऐसे राज्य कहा जाता है जो संतुलन को बदलना चाहते हैं। वाल्ट्ज के विपरीत आक्रामक नवयथार्थवाद, जोर देकर यह कहता है कि राष्ट्र पड़ोसी राज्यों पर स्थानीय आधिपत्य चाहते हैं और प्रतिद्वंद्वी राज्यों के समक्ष स्थानीय संबंधों में अधिकार जताते हैं।


title: तमिल नाडु के राज्यपालों की सूची

text: यह सूची सन् १९४६ से भारत के तमिल नाडु राज्य के राज्यपालों की है। तमिल नाडु के राज्यपाल का आधिकारिक आवास राजभवन राज्य की राजधानी चेन्नई में है।


title: तमिल नाडु के राज्यपालों की सूची

text: इस सूची में सरदार उज्जल सिंह तक के राज्यपाल मद्रास प्रैज़िडन्सी के राज्यपाल हैं जो २६ मई १९७१ तक राज्यपाल थे। इसके बाद के राज्यपाल तमिल नाडु राज्य के हैं।


title: उदय कुमार

text: उदय कुमार धर्मलिंगम्, ( "utaya kumār tarumaliṅkam"}}) भारतीय रुपया चिह्न के अभिकल्पक हैं। वे चेन्नई, तमिलनाडु के निवासी हैं। वे आई आई टी गुवाहाटी में असिस्टेण्ट प्रोफेसर हैं। उनका चिह्न पाँच अन्तिम शॉर्ट लिस्ट किये गये चिह्नों में से चुना गया था। उदय कुमार ने व्याख्या की कि डिजाइन भारतीय तिरंगे पर आधारित है।


title: उदय कुमार

text: डी उदय कुमार ने अपना डॉक्टोरल अध्ययन IDC, आई आई टी मुंबई (२०१०) से किया। उन्होंने अपनी स्नातकोत्तर उपाधि, विजुअल कम्युनिकेशन में MDes IDC, आई आई टी मुंबई (२००३) से तथा आर्किटैक्चर में स्नातक की उपाधि, B.Arch अन्ना विश्वविद्यालय के स्कूल ऑफ आर्किटैक्चर ऍण्ड प्लानिंग (SAP), चेन्नई (२००१) से प्राप्त की।


title: उदय कुमार

text: उनके रुचि के क्षेत्रों में ग्राफिक डिजाइन, टाइपोग्राफी, टाइप डिजाइन तथा तमिल 'टाइपोग्राफी पर विशेष रूप से केन्द्रित डिजाइन रिसर्च। उन्होंने हाल ही में IDC, आई आई टी मुंबई से अपनी पीऍचडी पूरी की है। उन्होंने IDC में प्रोफैसर जी वी श्रीकुमार के मार्गदर्शन में अपने मिनी प्रोजैक्ट के तौर पर "पराशक्ति" नामक एक तमिल फॉण्ट भी डिजाइन किया है। अपने MDes प्रोजैक्ट के दौरान उन्होंने तमिल टाइपोग्राफी पर एक किताब लिखी एवं डिजाइन की जो कि टाइपोग्राफी जैसे विषय को तमिल दर्शकों के सामने लाने का पहला प्रयास है। अपनी किताब में कुमार ने कई टाइपोग्राफिक टर्म्स जिनके लिये अंग्रेजी शब्द उपयोग किये जाते थे, हेतु नई तमिल शब्दावली निर्मित की है।


title: रमा देवी महिला विश्वविद्यालय

text: रमा देवी महिला विश्वविद्यालय भारत के ओड़ीशा राज्य के भुवनेश्वर मेँ स्थित एक महिला विश्वविद्यालय है। इसकी स्थापना सन १९६४ में एक छोटे से भवन में हुई थी और तब इसका नाम रमा देवी महिला महाविद्यालय था। इसका नाम रमादेवी चौधुरी के नाम पर रखा गया है। यह ओड़ीसा का पहला महिला विश्वविद्यालय है।


title: डिज़्नी चैनल (भारत)

text: डिज्नी चैनल भारत बच्चो के लिए उच्च कोटी के कार्यक्रम एवं चलचित्र प्रसारित करने वाला एक भारतीय टीवी चैनल है। भारत मे इस ने 2004 मे प्रसारण शुरू किया। इसका उद्देश्य बच्चो और उनके परिवार का मनोरंजन है। यह चैनल केबल और उपग्रह प्रणाली दोनों पर उपलब्ध है। यह डिज्नी इंडिया का ही एक उपक्रम है। इस नेटवर्क का मुख्यालय मुंबई, महाराष्ट्र मे स्थित है। यह भारत का एक मात्र कार्टून चैनल है जिसकी GRP 5 वर्षों मे 200 से ऊपर हो चुकी है। वर्तमान मे यह 4 भाषाओं मे उपलब्ध है। हिन्दी, अंग्रेजी, तमिल और तेलुगू।


title: डिज़्नी चैनल (भारत)

text: डिज्नी चैनल ने भारत मे 2004 मे प्रसारण करना शुरू किया था। यह चैनल 5 से 14 वर्ष के बच्चो में बहुत प्रसिद्ध है। यह लोकल केबल टीवी के अतिरिक्त उपग्रह संचालित सेवाओं पर भी उपलब्ध है। टाटा स्काय पर चैनल संख्या 605, डिश टीवी पर चैनल संख्या 523, बिग टीवी पर चैनल संख्या 603 और एयरटेल टीवी पर चैनल संख्या 360 पर उपलब्ध है। डिजिटल केबल सेवाओं मे यह चैनल डेन डिजिटल पर चैनल संख्या 407 पर तथा हैथवे केबल पर चैनल संख्या 410 पर उपलब्ध है।


title: डिज़्नी चैनल (भारत)

text: वर्तमान में डिज्नी चैनल के 3 अन्य समानान्तर चैनल उपलब्ध हैं। डिज्नी एक्स डी (भारत), डिज़्नी जूनियर (भारत) और हंगामा टीवी।


title: डिज़्नी चैनल (भारत)

text: डिज्नी चैनल ने भारत मे खूब ख्याति पायी है। यह 5 से 17 वर्ष के बच्चों मे बहुत लोकप्रिय था। इस के कार्यक्रम जैसे लिज़ी म्क्गवायर, दैट्स सो रेवन, सूईट लाइफ औफ़ जैक ऐंड कोडी, हैनह मोंटैना, विजर्ड्स औफ़ वेवर्ली प्लेस, जोनस, एवं भारतीय कार्यक्रम जैसे विकि और वेताल, अगड़म बगड़म तिगडम, धूम मचाओ धूम, ब्रेक टाइम मस्ती टाइम, क्या मस्त है लाइफ और ईशान चैनल पर बहुत लोकप्रिय थे। डिज्नी चैनल भारत ने अपना पहला लाइव एक्शन शो 2006 मे विकि और वेताल नाम से शुरू किया। इस की प्रसिद्धि के पश्चात डिज्नी चैनल ने अन्य कार्यक्रम शुरू किए। क्या मस्त है लाइफ, ईशान इस के उदाहरण हैं। सितंबर 2006 मे हाई स्कूल म्यूजिकल हिन्दी मे दिखाई गयी। दिसम्बर 2007 मे हाई स्कूल मुजीकल 2 भी हिन्दी मे दिखाई गयी। दोनों ही फिल्मों मे हिन्दी गीत थे जो काफी लोकप्रिय हुये। दिसम्बर 2008 मे कैंप रॉक और अक्टूबर 2010 मे कैंप रॉक 2 का प्रसारण किया गया। (इस वर्षों मे अन्य अनेक फिल्मे और कार्यक्रम भी दिखाये गए।) 2010 मे डिज्नी ने प्रसारण तमिल और तेलुगू भाषाओं मे भी आरंभ कर दिया।


title: डिज़्नी चैनल (भारत)

text: डिज्नी चैनल वर्तमान मे किशोर बच्चों को प्रभावित करने मे असफल हो रहा है। अमेरीकन कार्यक्रमों के भारतीय संस्करणों के कारण डिज्नी चैनल भारत की अनेक बार आलोचना की जाती रही है। 2011 मे डिज्नी चैनल भारत ने पहली बार किसी अमेरीकन ओरिजनल कार्यक्रम का भारतीय संस्करण प्रस्तुत किया। बेस्ट ऑफ लक निक्की अमेरिका के बहूविख्यात कार्यक्रम गुड लक चार्ली का ही भारतीय संस्करण है। यह कार्यक्रम भारतीय परिवारों मे काफी प्रसिद्ध हुआ और इसी कारण डिज्नी ने अन्य अमेरीकन कार्यक्रमों के भारतीय संस्करण बनाने शुरू कर दिये हैं। शेक इट अप का ओरिजनल संस्करण भारत मे 2011 मे प्रस्तुत किया जाना तय था परंतु इस के भारतीय संस्करण के निर्माण हेतु इस को रोक दिया गया। इसी कार्यक्रम का भारतीय संस्करण मार्च 2013 मे डिज्नी चैनल ने प्रस्तुत किया।


title: डिज़्नी चैनल (भारत)

text: 2011 मे अनेक अमेरिकन कार्यक्रमों को चैनल के मुख्य भाग से हटा दिया गया और उनका प्रसारण मध्यरात्रि के बाद अथवा बिना किसी सूचना के रात्रि मे किया जाने लगा। 2011 मे डिज्नी चैनल ने विजर्ड्स ऑफ वेवर्ली प्लेस का भारतीय संस्करण उतारने की घोषणा की किन्तु इसे बाद मे स्थगित कर दिया गया। इस के स्थान पर डिज्नी चैनल ने भारत मे बनी हुयी अपनी पहली आरिजिनल मूवी का प्रसारण किया। लक लक की बात डिज्नी चैनल पर 2012 मे प्रसारित की गयी जो कि 2001 मे बनी एक अमेरिकन डिज्नी आरिजिनल मूवी का ही भारतीय संस्करण है। चूंकि अमेरिकन कार्यक्रमों के भारतीय संस्करण भारतीय परिवारों मे काफी लोकप्रिय है इसी कारण डिज्नी चैनल भारत इसी तरह के कार्यक्रमों का निर्माण जारी रखेगा।


title: धातुपाठ

text: क्रियावाचक मूल शब्दों की सूची को धातुपाठ कहते हैं। इनसे उपसर्ग एवं प्रत्यय लगाकर अन्य शब्द बनाये जाते हैं।। उदाहरण के लिये, 'कृ' एक धातु है जिसका अर्थ 'करना' है। इससे कार्य, कर्म, करण, कर्ता, करोति आदि शब्द बनते हैं।


title: धातुपाठ

text: प्रमुख संस्कृत वैयाकरणों (व्याकरण के विद्वानों) के अपने-अपने गणपाठ और धातुपाठ हैं। गणपाठ संबंधी स्वतंत्र ग्रंथों में वर्धमान (12वीं शताब्दी) का गणरत्नमहोदधि और भट्ट यज्ञेश्वर रचित गणरत्नावली (ई. 1874) प्रसिद्ध हैं। उणादि के विवरणकारों में उज्जवलदत्त प्रमुख हैं। काशकृत्स्न का धातुपाठ कन्नड भाषा में प्रकाशित है। भीमसेन का धातुपाठ तिब्बती (भोट) में प्रकाशित है। अन्य धातुपाठ हैं-


title: धातुपाठ

text: पाणिनि के अष्टाध्यायी के अन्त में (परिशिष्ट) धातुओं एवं उपसर्ग तथा प्रत्ययों की सूची दी हुई है। इसे 'धातुपाठ' कहते हैं। इसमें लगभग २००० धातुएं हैं। इसमें वेदों में प्राप्त होने वाली लगभग ५० धातुएं नहीं हैं। यह धातुपाठ मूल १० वर्गों में हैं-


title: धातुपाठ

text: धातुपाठ में एक धातु या कई धातुएँ देने के बाद उसका अर्थ दिया हुआ है। जैसे भू सत्तायाम् । जिसमें 'भू' धातु है और 'सत्तायाम्' उसका आशय या अर्थ है।


title: धातुपाठ

text: धातुपाठ में ९६४ धातुओं के केवल एक-एक अर्थ हैं; २४३ धातुओं के दो-दो अर्थ हैं; ९९ धातुओं के तीन-तीन अर्थ हैं ; २५ धातुओं के चार-चार अर्थ हैं; १६ धातुओं के पाँच-पाँच अर्थ हैं; ४ धातुओं के छः-छः अर्थ हैं; २ धातुओं के सात-सात अर्थ हैं; एक धातु के आथ अर्थ हैं; एक दूसरी धातु के १३ ; एक तीसरी धातु के १८ अर्थ हैं।


title: धातुपाठ

text: संस्कृत भाषा इस मामले में विश्व की अन्य भाषाओं से विलक्षण है कि इसके सभी शब्द धातुओं के एक छोटे से समूह (धातुपाठ) से व्युत्पन्न किये जा सकते हैं। निम्नलिखित उक्ति में इस गुण की महत्ता का दर्शन होता है-


title: सामाजिक क्रांति

text: समाज मैं फेली धार्मिक/सांस्कृतिक दकियानूसी, रुढीवादी एवं अमानविय प्रथाओं को समाप्त करनें का प्रयास करना ही सामाजिक क्रांति कहलाती हैं।


title: जापान की जनसांख्यिकी

text: जापान की आबादी की जनसांख्यिकीय सुविधाओं में जनसंख्या घनत्व, जातीयता, शिक्षा स्तर, जनसंख्या का स्वास्थ्य, आर्थिक स्थिति, धार्मिक संबद्धता और आबादी के संबंध में अन्य पहलुओं शामिल हैं।


title: जापान की जनसांख्यिकी

text: अक्टूबर 2010 से जनगणना के आधार पर, जापान की आबादी 128,057,352 पर पहुंच गई थी। 1 अक्टूबर, 2015 तक, जनसंख्या 127,094,745 थी| उस समय यह दुनिया का दसवां सबसे अधिक आबादी वाला देश बना। पांच साल पहले जनगणना के समय से 0.8 प्रतिशत की गिरावट आई थी, पहली बार 1945 की जनगणना के बाद से यह गिरावट आई थी। जापान की आबादी के आकार को 19वीं सदी के अंत और 20 वीं शताब्दी की शुरुआत में अनुभवी उच्च वृद्धि दर के लिए जिम्मेदार ठहराया जा सकता है।


title: जापान की जनसांख्यिकी

text: 2010 से, जापान ने 2016 में 85.00 वर्षों में दुनिया में सबसे ज्यादा जीवन प्रत्याशाओं में से एक होने के बावजूद जन्म दर गिरने और लगभग कोई आप्रवासन के कारण शुद्ध जनसंख्या हानि का अनुभव किया है (यह 2006 के अनुसार 81.25 था)। प्रत्येक वर्ष अक्टूबर के लिए वार्षिक अनुमान का उपयोग करते हुए, 2008 में जनसंख्या 128,083,960 पर पहुंच गई और अक्टूबर 2011 तक 285,256 गिर गई।


title: जापान की जनसांख्यिकी

text: 1990 में जापान की जनसंख्या रैंकिंग 7 वीं से 8 वीं तक, 1998 में 9वीं और 21 वीं शताब्दी की शुरुआत में 10 वीं थी। संयुक्त राष्ट्र और पीआरबी दोनों के मुताबिक, 2015 में यह 11 वें स्थान पर आ गया। 2010-2015 की अवधि में, जनसंख्या लगभग दस लाख तक गिर गई|


title: जापान की जनसांख्यिकी

text: नेशनल इंस्टीट्यूट ऑफ पॉप्युलेशन एंड सोशल सिक्योरिटी रिसर्च से 2012 के आंकड़ों के आधार पर, आने वाले दशकों में जापान की आबादी हर साल लगभग दस लाख लोगों की गिरावट जारी रखेगी, जो जापान को 2110 में 42 मिलियन की आबादी के साथ छोड़ देगी।


title: जापान की जनसांख्यिकी

text: जापानी लोग जीवन स्तर के उच्च स्तर का आनंद लेते हैं, और लगभग 90% आबादी खुद को मध्यम वर्ग का हिस्सा मानती है। हालांकि, जीवन के साथ खुशी और संतुष्टि पर कई अध्ययन यह पाते हैं कि अत्यधिक विकसित दुनिया की तुलना में जापानी लोग जीवन संतुष्टि और खुशी के अपेक्षाकृत हैं


title: गोलीय आरेख

text: गोला (sphere) वह ठोस है जिसमें केवल एक तल होता है और इसके तल का प्रत्येक बिन्दु एक निश्चित बिन्दु से समान दूरी पर होता है। इस बिन्दु को गोले का केन्द्र कहते हैं तथा केन्द्र से गोले के किसी बिन्दु की दूरी को गोले की त्रिज्या कहते हैं। उदाहरण के लिए, गेंद का आकार गोल होता है।


title: गोलीय आरेख

text: यदि गोले का केन्द्र formula_1 तथा त्रिज्या formula_2 हो तो गोले के तल का कोई बिन्दु formula_3 निम्नलिखित समीकरण को संतुष्ट करेगा।


title: चीन प्रशासित लद्दाख का क्षेत्र (अक्साई चिन)

text: भारत और चीन के बीच जिन दो क्षेत्रों को लेकर सीमा विवाद है, उनमें से एक अरुणाचल प्रदेश है तो वहीं दूसरा अक्साई चिन ही है। अक्साई चिन, लद्दाख UT का उत्तर-पूर्वी हिस्सा है और पूरे प्रदेश के क्षेत्रफल का करीब 20 प्रतिशत भाग है। चीनी कब्जे से पहले ये प्रदेश के लद्दाख क्षेत्र में आता था, जिसकी एक सीमा तिब्बत से तो दूसरी सीमा चीन से लगती थी। इस इलाके के कुछ हिस्से पर 1950 के दशक में चीन ने कब्जा करते हुए वहां से तिब्बत तक जा रही सड़क बना ली थी। हालांकि भारत को इस बात का पता देर से चला। इसके बाद साल 1962 के युद्ध के दौरान चीन ने इस पर पूरी तरह अपना कब्जा कर लिया और इसे अपने शिनजियांग उइगर स्वायत्त क्षेत्र से मिला लिया था। तब से ये उसी के कब्जे में है।


text: अक्साई चिन का क्षेत्रफल करीब 37,244 वर्ग किलोमीटर (14,380 स्क्वेयर मील) है। बर्फीला इलाका होने की वजह से इसे सफेद पत्थरों का रेगिस्तान भी कहा जाता है। काफी ज्यादा ठंडा और पथरीला इलाका होने की वजह से यहां कुछ भी नहीं उगता है, इसलिए इसे बर्फीला रेगिस्तान भी कहते हैं। समुद्रतल से इसकी ऊंचाई करीब 5000 मीटर (7000 फीट) है। लद्दाख और अक्साई चिन को जो रेखा अलग करती है, उसे LAC (लाइन ऑफ एक्चुअल कंट्रोल) कहा जाता है।


text: भारत और चीन के बीच सीमा विवाद की जड़ में अक्साई चिन भी शामिल है। भारत इस हिस्से पर अपना दावा करता है, तो वहीं चीन इसे अपना इलाका बताता रहा है। 1865 में सर्वे ऑफ इंडिया के अफसर डब्ल्यूएच जॉनसन ने इलाके का जो नक्शा बनाया, उसमें अक्साई चिन को कश्मीर के साथ बताया। इस सीमा रेखा को लानाक-ला-पास (जॉनसन लाइन 1865) के नाम से जाना गया। इसके बाद जॉनसन को हटा दिया गया। भारत इसी लाइन के आधार पर अपना दावा अक्साई चिन पर करता है।


text: इसके कुछ सालों बाद साल 1889 तक ब्रिटेन और चीन के रिश्ते काफी सुधर गए। जिसके बाद ब्रिटेन ने एकबार फिर इलाके का पुनर्निधारण करने का सोचा और इसका जिम्मा मैकार्टनी-मैक्डॉनाल्ड को दिया। जिन्होंने अक्साई चिन का ज्यादातर हिस्सा चीन में डाल दिया। इस लाइन को कोंगका-ला-पास (मैकार्टनी-मैक्डॉनाल्ड 1899) के नाम से जाना गया। चीन इसी लाइन के आधार पर अक्साई चिन पर अपना हक जताता है।


text: अक्साई चिन या अक्सेचिन (उईग़ुर: ﺋﺎﻗﺴﺎﻱ ﭼﯩﻦ, सरलीकृत चीनी: 阿克赛钦, आकेसैचिन) चीन और भारत के संयोजन में तिब्बती पठार के उत्तरपश्चिम में स्थित एक विवादित क्षेत्र है। यह कुनलुन पर्वतों के ठीक नीचे स्थित है।[1] ऐतिहासिक रूप से अक्साई चिन भारत को रेशम मार्ग से जोड़ने का ज़रिया था और भारत और हज़ारों साल से मध्य एशिया के पूर्वी इलाकों (जिन्हें तुर्किस्तान भी कहा जाता है) और भारत के बीच संस्कृति, भाषा और व्यापार का रास्ता रहा है। POK का 5180 बर्ग किलोमीटर क्षेत्र पाकिस्तान ने चीन को गिफ्ट में दे दिया और चीन 38000 हज़ार बर्ग किलोमीटर क्षेत्र पहले से ही कब्ज़ा कर के बैठा है तो इस हिसाब से 43180 बर्ग किलोमीटर हो गया, तो अब भारत चीन से इतना ही एरिया वापस लेगा।


text: भारत से तुर्किस्तान का व्यापार मार्ग लद्दाख़ और अक्साई चिन के रास्ते से होते हुए काश्गर शहर जाया करता था।[2] १९५० के दशक से यह क्षेत्र चीन क़ब्ज़े में है पर भारत इस पर अपना दावा जताता है और इसे लद्दाख राज्य का उत्तर पूर्वी हिस्सा मानता है। चीन ने इसे प्रशासनिक रूप से शिनजियांग प्रांत के काश्गर विभाग के कार्गिलिक ज़िले का हिस्सा बनाया है।


title: मॉर्गन स्टेनली

text: मॉर्गन स्टेनली एक वैश्विक वित्तीय सेवा फ़र्म जिसका मुख्यालय न्यूयॉर्क शहर, न्यूयॉर्क, संयुक्त राज्य अमेरिका में है विविध समूह के निगमों, सरकारों, वित्तीय संस्थानों और व्यक्तियों की सेवा में कार्यरत है। मॉर्गन स्टैनले दुनिया भर के 36 देशों में भी चल रही है, 600 से अधिक कार्यालयों और 60000 से भी अधिक कर्मचारियों के साथ. कंपनी रिपोर्ट करती है कि इसके प्रबंधन के अंतर्गत 779 बिलियन अमरीकी डॉलर की परिसंपत्ति है। इसका मुख्यालय मिडटाउन मैनहट्टन, न्यूयॉर्क शहर में है।


title: मॉर्गन स्टेनली

text: निगम, जेपी मॉर्गन जेपी मॉर्गन एंड कं के कर्मचारियों हेनरी एस मॉर्गन (जेपी मॉर्गन के पोते), हेरोल्ड स्टेनली और अन्य लोगों द्वारा गठित किया गया, 16 सितंबर 1935 को अस्तित्व में आया। अपने पहले वर्ष में कंपनी ने 24% बाजार अंश (1.1 बिलियन अमेरिकन डालर) के साथ सार्वजनिक प्रस्ताव और निजी प्लेसमेंट में प्रचालन किया। फर्म के व्यापार के मुख्य क्षेत्रों में आज हैं वैश्विक धन प्रबंधन, संस्थागत प्रतिभूति और निवेश प्रबंधन.


title: मॉर्गन स्टेनली

text: कंपनी ने 1990 के दशक के अंत में खुद को प्रबंधन के संकट के बीच में पाया जिसका परिणाम फर्म की शीर्ष प्रतिभा के नुकसान के रूप में हुआ, और अंततः इसके तत्कालीन सीईओ फिलिप पर्सेल को 2005 में नौकरी छोड़नी पड़ी.


title: मॉर्गन स्टेनली

text: मॉर्गन स्टेनली एक वैश्विक वित्तीय सेवा कंपनी है जो कि, अपनी सहायक और सहयोगी कंपनियों के द्वारा अपने उत्पाद और सेवायें ग्राहकों को देती है, निगमों, सरकारों, वित्तीय संस्थाओं और व्यक्तियों सहित. कंपनी तीन व्यापार वर्गों में संचालन करती है: संस्थागत प्रतिभूति, वैश्विक धन प्रबंधन समूह और परिसंपत्ति प्रबंधन.


title: मॉर्गन स्टेनली

text: मॉर्गन स्टेनली अपनी जड़ें जे पी मॉर्गन और कं., के इतिहास में चिन्हित कर सकता है ग्लास स्टीगल अधिनियम के बाद किसी निगम के लिए निवेश बैंकिंग और वाणिज्यिक बैंकिंग कारोबार एक स्वामित्व इकाई के तहत करना संभव नहीं रह गया था। जेपी मॉर्गन और कं. ने निवेश बैंकिंग व्यवसाय के ऊपर वाणिज्यिक बैंकिंग व्यवसाय का चुनाव किया। परिणामस्वरूप, जेपी मॉर्गन और कं. के कुछ कर्मचारियों, सबसे विशेषकर हेनरी एस मॉर्गन और स्टेनली हेरोल्ड ने जेपी मॉर्गन को छोड़ा और ड्रेक्सेल भागीदारों से जुड़े कुछ अन्य लोगों के साथ मिलकर मॉर्गन स्टेनली को बनाया. फर्म ने औपचारिक रूप से 16 सितंबर 1935 को 19वीं मंजिल, 2 वॉल स्ट्रीट, न्यूयॉर्क में व्यापार के लिए अपने दरवाजे खोले. अपने पहले साल के भीतर, इसने सार्वजनिक प्रस्ताव के बीच 24% बाजार अंश (यूएस $1.1 बिलियन) हासिल किया। फर्म नेतृत्व हामीदार के रूप में संयुक्त राज्य अमेरिका के इस्पात निगम के लिए 1938 के यू एस $100 मिलियन के डिबेंचरों के वितरण के साथ शामिल थी। फर्म ने 1939 अमेरिका रेल वित्त पोषण में रहनुमा सिंडिकेट होने का भी गौरव प्राप्त किया। फर्म व्यापार प्रतिभूतियों में अपनी गतिविधियाँ बढ़ाने के लिए 1941 में एक बड़े पुनर्गठन से गुजरी.


title: मॉर्गन स्टेनली

text: फर्म का नेतृत्व पेरी हॉल ने किया, मॉर्गन स्टेनली का नेतृत्व करने वाले आखिरी संस्थापक, 1951-1961. इस अवधि के दौरान फ़र्म ने 1952 के प्रसिद्ध विश्व बैंक के यूएस $50 मिलियन के ट्रिपल-ए-दर्ज़ा बांडों की पेशकश का सह-प्रबंधन किया। फ़र्म, इस अवधि में, जनरल मोटर के यूएस $300 मिलियन ऋण निर्गम, यूएस $231 मिलियन आईबीएम अंश पेशकश, यूएस $250 मिलियन एटी एंड टी की ऋण पेशकश के साथ भी आयी।


title: मॉर्गन स्टेनली

text: 1962 में, मॉर्गन स्टेनली खुद को वित्तीय विश्लेषण के लिए पहले व्यवहार्य कंप्यूटर मॉडल बनाने का श्रेय देती है, जिससे वित्तीय विश्लेषण के क्षेत्र में एक नई प्रवृत्ति की शुरुआत हुई. 1967 में इसने यूरोपीय प्रतिभूति बाजार में प्रवेश करने के प्रयास में पेरिस में मॉर्गन और सी, इंटरनेशनल की स्थापना की. इसने 1967 में ब्रूक्स, हार्वे और कं., का अधिग्रहण किया और अचल संपत्ति कारोबार में उपस्थिति की स्थापना की. 1971 तक फर्म ने अपने विलय और अधिग्रहण व्यापार की बिक्री और ट्रेडिंग के साथ साथ स्थापना की थी। बिक्री और ट्रेडिंग व्यापार बाल्डविन बॉब के दिमाग की उपज माना जाता है। मॉर्गन स्टेनली ने 1970 में टोकियो में एक प्रतिनिधि कार्यालय खोला और औपचारिकरूप से जापानी बाजार में प्रवेश किया। मॉर्गन स्टेनली ने 1975 में लंदन में मॉर्गन स्टेनली इंटरनेशनल इंक. की स्थापना की. 1977 में निजी धन प्रबंधन विभाग फर्म की व्यापार इकाइयों में जोड़ा गया जब मॉर्गन स्टेनली ने मॉर्गन स्टेनली रियल्टी इंक. की स्थापना की. उसी साल मॉर्गन स्टेनली का शुमन, एग्न्यू एंड कं. के साथ विलय हुआ। 12 दिसम्बर 1980 को मॉर्गन स्टेनली ने एप्पल सामान्य अंश आईपीओ का नेतृत्व किया। फर्म ने 1984 में प्राइम ब्रोकरेज कारोबार में प्रवेश किया। 1986 में, मॉर्गन स्टेनली समूह, इंक., न्यूयॉर्क स्टॉक एक्सचेंज में सार्वजनिक रूप से सूचीबद्ध हुई. 1990 तक मॉर्गन स्टेनली के अपने क्षेत्रीय कार्यालय, फ्रैंकफर्ट, हांगकांग, लक्ज़मबर्ग मेलबोर्न, मिलान, सिडनी और ज्यूरिख में थे और क्षेत्रीय मुख्यालय लंदन और टोक्यो में थे।


title: मॉर्गन स्टेनली

text: 1996 में, मॉर्गन स्टेनली ने वान कंपेन अमेरिकन कैपिटल का अधिग्रहण किया। 5 फ़रवरी 1997 को, कंपनी का विलय डीन वीटर रेनॉल्ड्स और डिस्कवर एंड कं., सीयर्स रीबक से अलग हुई वित्तीय सेवा व्यापार, के साथ हुआ। विलय की गयी कंपनी संक्षेप में "मॉर्गन स्टेनली डीन वीटर डिस्कवर एंड कं." से जानी जाती थी 1998 तक जब यह "मॉर्गन स्टेनली डीन वीटर एंड कं." से जानी जाती थी 2001 के आखीर तक. ब्रांड मान्यता और विपणन को प्रोत्साहन देने के लिए डीन वीटर नाम हटा दिया गया और फ़र्म "मॉर्गन स्टेनली" बन गयी। मॉर्गन स्टेनली ने स्पेन की एबी असेसर्स का अधिग्रहण किया और 1999 में जेएम फाइनांसियल्स के साथ एक संयुक्त उद्यम में भारत में प्रवेश किया।


title: मॉर्गन स्टेनली

text: 2001 में, मॉर्गन स्टेनली के कार्यालय पंद्रह मंजिलों पर स्थित थे, 59 वें तल से लेकर 74 वीं मंजिल तक न्यूयॉर्क शहर में वर्ल्ड ट्रेड सेंटर के दक्षिण टॉवर में. ये कार्यालय डीन वीटर से विरासत में थे जो 1980 के दशक के मध्य से जगह पर कब्जा किये हुए थे। 11 सितंबर की घटनाओं के दौरान दोनों वर्ल्ड ट्रेड सेंटर टावर ढह गए थे जब अल कायदा आतंकवादियों ने दो हवाई जहाज़ों का अपहरण कर लिया और उन्हें टावरों से टकरा दिया. दस कर्मचारी मारे गए; एक अमेरिकी एयरलाइंस की फ्लाइट 11 पर और नौ अन्य टावरों में, सुरक्षा निदेशक रिक रेस्कोर्ला सहित. 2,687 सफलतापूर्वक बचा लिए गए। आपदा के बाद, जीवित बचे कर्मचारियों को आसपास के क्षेत्र में अस्थायी मुख्यालय ले जाया गया। 2005 में, इसने अपने 2,300 कर्मचारियों को वापस निचले मैनहट्टन में स्थापित किया, उस समय की सबसे बड़ी ऐसी स्थापना थी।


title: मॉर्गन स्टेनली

text: 2004 में, मॉर्गन स्टेनली ने गूगल आईपीओ का नेतृत्व किया जो अमेरिकी इतिहास का सबसे बड़ा इंटरनेट आईपीओ था। उसी साल में मॉर्गन स्टेनली ने कैनरी व्हार्फ समूह का अधिग्रहण किया। 19 दिसम्बर 2006 को, 4थी तिमाही आय की रिपोर्टिंग के बाद, मॉर्गन स्टेनली ने कार्ड डिस्कवर इकाई अलग करने की घोषणा की. सबप्राइम मोर्टगेज आपदा के दौरान बट्टे खाते से निपटने के लिए, मॉर्गन स्टेनली ने 19 दिसम्बर 2007 को घोषणा की कि वह चीन इन्वेस्टमेंट कारपोरशन से प्रतिभूतियों के बदले यूएस $5 बिलियन पूँजी निषेचन प्राप्त करेगा जो कि 2010 में इसके अंश के 9.9% में परिवर्तनीय होगा. बैंक ने डिस्कवर फिनान्सिअल्स को अलग करने का काम 30 जून 2007 को पूरा कर लिया।


title: मॉर्गन स्टेनली

text: अगस्त 2007 के प्रारंभ में, प्रोसेस ड्रिवन ट्रेडिंग इकाई वॉल स्ट्रीट पर और कई कंपनियों में थी जिनके अंशों में एकदम वृद्धि हुई और परिसमाप्ति के दौरान सिर्फ बुधवार, अगस्त 8 को लगभग 300 मिलियन डॉलर का नुकसान रिपोर्ट किया गया। एक स्टॉक जो इस अगस्त निचोड़ में शामिल था, बीज़र होम्स यूएसए, उस समय अचल संपत्ति बुलबुले का एक घटक था; कईयों के विचार में ये बुलबुला 2007-2010 के वित्तीय संकट का एक केंद्रीय लक्षण था।


title: मॉर्गन स्टेनली

text: अगस्त 2008 में, मॉर्गन स्टेनली को संयुक्त राज्य ट्रेज़री द्वारा फेनी मॅई और फ्रेडी मैक के लिए संभावित बचाव रणनीतियों पर सरकार को सलाह देने के लिए अनुबंधित किया गया था।


title: मॉर्गन स्टेनली

text: 17 सितम्बर 2008, ब्रिटिश शाम-समाचार विश्लेषण कार्यक्रम "न्यूज़ नाईट" ने बताया कि मॉर्गन स्टेनली को अंश मूल्य में 42% गिरावट के बाद कठिनाइयों का सामना करना पड़ रहा था।


title: मॉर्गन स्टेनली

text: सीईओ जॉन जे. मैक ने कर्मचारियों को एक ज्ञापन में लिखा था "हम भय और अफवाहों से नियंत्रित बाज़ार के मध्य में हैं और शार्ट विक्रेता हमारे स्टॉक को नीचे चला रहे हैं।" कंपनी सी आई टी आई सी, वेकोविया एचएसबीसी, बैंको सान्टेन्डर औरनोमुराके साथ विलय की संभावनाओं का पता लगाने के लिए भी कही जाती है। एक बिंदु पर, हांक पोलसन, ने जे पी मॉर्गन चेज के लिए मॉर्गन स्टेनली की पेशकश बिना किसी लागत पर की, लेकिन जेमी डिमान ने पेशकश से इनकार कर दिया.


title: मॉर्गन स्टेनली

text: 22 सितम्बर 2008 को, अमेरिका के आखिरी दो प्रमुख अविनियमित निवेश बैंकों, मॉर्गन स्टेनली और गोल्डमैन सैक्स, दोनों ने घोषणा की कि वे फेडरल रिजर्व द्वारा विनियमित पारंपरिक बैंक होल्डिंग कंपनी बन जायेंगीं, जिससे वाल स्ट्रीट पर निवेश बैंकिंग के एक युग का समापन हो गया। फेडरल रिजर्व बैंक द्वारा उनके बैंक बनने के प्रयास पर मुहर के साथ ही सिक्युरिटी फर्मों के उत्थान का दौर समाप्त हो गया, कांग्रेस द्वारा उन्हें जमा लेने वाले उधारदाताओं से अलग करने के 75 साल बाद और कई सप्ताह की अराजकता के बाद जिसने लेहमेन ब्रदर्स को दीवालिएपन की ओर धकेला और मेरिल लिंच एंड कंपनी से लेकर बैंक ऑफ़ अमेरिका कॉर्पोरशन की बिक्री का कारण भी यही रहा.


title: मॉर्गन स्टेनली

text: 29 सितम्बर 2008 को, यह घोषणा की गयी कि मित्सुबिशी यू ऍफ़ जे फाइनेंशियल ग्रुप, जापान का सबसे बड़ा बैंक, मॉर्गन स्टेनली में 9 बिलियन डॉलर की इक्विटी लेगा. अक्टूबर 2008 के शेयर बाजार की अस्थिरता के बीच में, मित्सुबिशी समझौते के पूरा होने पर चिंता के कारण मॉर्गन स्टेनली के अंश मूल्य में एक नाटकीय गिरावट उस स्तर तक आयी जो पिछली बार 1994 में देखा गया था। स्टॉक में काफी वृद्धि हुई जब मित्सुबिशी यू ऍफ़ जे ने 14 अक्टूबर 2008 को मॉर्गन स्टेनली के 21% खरीदने के सौदे को बंद किया।


title: मॉर्गन स्टेनली

text: 2009 में, मॉर्गन स्टेनली ने सिटीग्रुप से स्मिथ बार्नी को खरीदा और एक नयी कंपनी मॉर्गन स्टेनले स्मिथ बार्नी के नाम से संचालन कर रही है।


title: मॉर्गन स्टेनली

text: अप्रैल 2010 में वॉल स्ट्रीट जर्नल ने रिपोर्ट की कि दोनो फर्मों के तकनीकी एकीकरण के हिस्से के रूप में मॉर्गन स्टेनली स्मिथ बार्नी 3डी नामक एक नया वेब-आधारित दलाल वर्कस्टेशन जारी करेगा.


title: मॉर्गन स्टेनली

text: "संस्थागत प्रतिभूतियाँ" हाल ही में मॉर्गन स्टेनली के लिए सबसे अधिक लाभदायक व्यापार खंड रही हैं। यह व्यापार खंड संस्थानों को सेवायें प्रदान करता है जैसे पूंजी जुटाना और वित्तीय सलाहकार सेवाएं जिसमे शामिल हैं विलय और अधिग्रहणसलाह, पुनर्गठन, अचल संपत्ति और परियोजना वित्त पोषण और कंपनी उधार. खंड फर्म के इक्विटीज और तय आय प्रभागों को भी घेरता है; ट्रेडिंग कंपनी के "इंजन रूम" की तरह अपनी अवस्था बनाए रखने के लिए पूर्वानुमानित क़ी जाती है।


title: मॉर्गन स्टेनली

text: "वैश्विक धन प्रबंधन समूह" दलाली और निवेश सलाहकार सेवाएं प्रदान करता है। पहली तिमाही 2008 के अनुसार इस खंड ने कर-पूर्व आय में 12 प्रतिशत की एक वार्षिक वृद्धि प्रतिवेदित की. इस खंड वित्तीय और धन योजना सेवाएं अपने ग्राहकों को प्रदान करता है जो मुख्य रूप से उच्च निवल मूल्य व्यक्ति हैं।


title: मॉर्गन स्टेनली

text: "परिसंपत्ति प्रबंधन" प्रदान करता है वैश्विक परिसंपत्ति प्रबंधन उत्पाद और, तय आय, वैकल्पिक निवेश और संस्थागत और खुदरा ग्राहकों के लिए निजी इक्विटी सेवायें तृतीय पक्ष खुदरा वितरण प्रणाली, बिचौलियों और मॉर्गन स्टेनली के संस्थागत वितरण प्रणाली द्वारा. मॉर्गन स्टेनली की परिसंपत्ति प्रबंधन गतिविधियां मुख्यत: मॉर्गन स्टेनली और वान कंपेन ब्रांड के तहत संचालित की जाती हैं। यह परिसंपत्ति प्रबंधन उत्पादों और सेवाओं को दुनिया भर के संस्थागत निवेशकों को प्रदान करता है, पेंशन योजनाओं, निगमों, निजी कोष, गैर-लाभ संगठनों, संस्थानों, स्थाई निधियों, सरकारी अभिकरणों, बीमा कंपनियों और बैंकों सहित.


title: मॉर्गन स्टेनली

text: 2003 में, मॉर्गन स्टैनले बिलियन डॉलर भुगतान करने पर सहमत हुआ अपने हिस्से के विभिन्न कानूनी कार्रवाईयों और अन्वेषण के लिए जो एलीअट स्पिट्जर, न्यूयॉर्क के अटॉर्नी जनरल, नेशनल एसोसिएशन ऑफ सिक्यूरिटीज के सौदागर अब (एफ़ आई एन आर ए), संयुक्त राज्य अमेरिका प्रतिभूति और विनिमय आयोग, (एसईसी) और भी कई राज्य प्रतिभूति नियामकों, लाई गयी थीं, उन धोखाधड़ीयों से सम्बंधित जो कथित तौर पर खुदरा निवेशकों पर दर्जन भर सबसे बड़े निवेश बैंकिंग प्रतिभूति दलाली कंपनियों द्वारा किये गए थे।


title: मॉर्गन स्टेनली

text: 12 जुलाई 2004 को, मॉर्गन स्टेनली ने समान रोजगार अवसर आयोग द्वारा लाये गए भेदभाव मुकदमे को $54 मिलियन में पटाया.


title: मॉर्गन स्टेनली

text: 12 जनवरी 2005 को, द न्यूयॉर्क स्टॉक एक्सचेंज ने मॉर्गन स्टेनली पर कथित विनियामक और पर्यवेक्षी चूकों के लिए $19 मिलियन का जुर्माना ठोका.


title: मॉर्गन स्टेनली

text: 16 मई 2005 में, एक फ्लोरिडा जूरी ने पाया कि मॉर्गन स्टेनली वास्तव में सनबीम के बारे में रोनाल्ड पेरेल्मैन को पर्याप्त जानकारी देने में असफल रही जिससे वह छला गया और उसे $604 मिलियन का नुकसान हुआ। इसके अलावा, दंडात्मक क्षति को $1.450 अरब के कुल नुकसान में जोड़ा गया था। यह फैसला न्यायाधीश द्वारा मॉर्गन स्टेनली के खिलाफ प्रतिबंध के रूप में निर्देशित किया गया था जब फ़र्म के अटार्नीयों ने दस्तावेज पेश करने में असफल होने और मना करके अदालत को व्यथित किया था और झूठी तरह से अदलत को बताया कि कुछ दस्तावेज मौजूद नहीं हैं।


title: मॉर्गन स्टेनली

text: 21 मार्च 2007 को, निर्णय पलट गया और मॉर्गन स्टेनली के लिए $1.57 बिलियन निर्णय का भुगतान करना आवश्यक नहीं रहा.


title: मॉर्गन स्टेनली

text: 2 मार्च 2006 को, मॉर्गन स्टेनली ने एक वर्ग मुकदमे को पटाया जो कैलिफोर्निया में दोनों वर्तमान और पूर्व मॉर्गन स्टेनली के कर्मचारियों द्वारा अनुचित श्रम प्रथाओं जो उन लोगों के लिए स्थापित थीं जो वित्तीय सलाहकार प्रशिक्षण कार्यक्रम में थे के लिए दायर किया गया था। कार्यक्रम के कर्मचारियों ने दावा किया कि फ़र्म प्रशिक्षुओं से उम्मीद करती थी कि वे अतिरिक्त भुगतान के बिना समयोपरि घंटे के लिए कार्य करें और अपने कर्तव्यों के अपेक्षित परिणाम के रूप में विभिन्न प्रशासनिक व्यय संभालें. $42.5 मिलियन का निपटान किया गया, हालांकि मॉर्गन स्टेनली निपटान में गलती नहीं मानते.


title: मॉर्गन स्टेनली

text: 25 सितंबर 2009 को, सिटी ग्रुप इंक. ने मॉर्गन स्टेनली के खिलाफ एक संघीय मुकदमा दायर किया, दावा किया कि इसका प्रतिद्वंदी एक क्रेडिट डिफॉल्ट स्वैप समझौते के तहत $245 मिलियन डॉलर का भुगतान करने में असफल रहा. अनुबंध-भंग का मुकदमा मैनहट्टन संघीय अदालत में दायर किया गया था और अनिर्दिष्ट क्षतिपूर्ती पायी गयी।


title: मॉर्गन स्टेनली

text: 27 सितम्बर 2007 को, एफ़ आई एन आर ए ने मॉर्गन स्टेनली के साथ $12.5 मिलियन के निपटान की घोषणा की उन अभियोगों का समाधान करने के लिए कि फ़र्म के पूर्व सहबद्ध, मॉर्गन स्टेनली डी डब्ल्यू, इंक., (एम् एस दी डब्ल्यू), कई अवसरों पर मध्यस्थता कार्यवाही में दावेदारों को और साथ ही नियामकों को भी ई-मेल प्रदान करने विफल रहे - प्रतिनिधित्व किया कि 11 सितंबर 2001 के न्यूयॉर्क के वर्ल्ड ट्रेड सेंटर पर आतंकवादी हमलों में फर्म के ईमेल सर्वर के विनाश के परिणामस्वरूप 9/11 के पहले के सभी ई-मेल का नाश हो गया। वास्तव में, कंपनी के पास 9/11 से पहले लाखों ई-मेल थे जो कि दूसरे स्थान पर जमा किये हुए बेक-अप टेप का इस्तेमाल करके फ़र्म के सक्रिय ई-मेल सर्वर में बहाल किये गए। ग्राहकों को जिन्होंने मॉर्गन स्टेनली के कदाचार को दिखाने वाली ईमेल हासिल करने में असमर्थ होने के कारण मॉर्गन स्टेनली डी डब्ल्यू, इंक. के खिलाफ मध्यस्थता मामलों को खो दिया था प्रत्येक को निपटान के परिणाम के रूप में एक प्रतीक राशि प्राप्त होगी.


title: मॉर्गन स्टेनली

text: मॉर्गन स्टेनली विश्व मुख्यालय न्यूयार्क में स्थित है, यूरोपीय मुख्यालय लंदन में आधारित और एशिया प्रशांत क्षेत्र का मुख्यालय हांगकांग में आधारित है।


title: बाल विकास के चरण

text: बालविकास के चरण (Child development stages), बाल विकास के वे बिन्दु हैं जहाँ-जहाँ बलक में कुछ स्पष्ट परिवर्तन दिखते हैं। मनोवैज्ञानिक दैशीयता (Psychological nativism) के अनुसार मानवे के दिमाग में कुछ कौशल या क्षमताएं जन्मे से भरी होती हैं। आनुवांशिक, संज्ञानात्मक, शारीरिक, परिवारीक, सांस्कृतिक, पोषण, शैक्षिक, और पर्यावरणीय कारकों में बदलाव के कारण किस चरण को "सामान्य" माना जाए इसके संदर्भ में विशेषज्ञों में व्यापक विविधता है। कई बच्चे आदर्श चरणों तक पहुचने में अलग-अलग समय लगाते हैं।


title: रेणुका

text: रेणुका हिन्दू धर्म में सप्तर्षि में से एक जमदग्नि ऋषि की पत्नी बतायी गयी हैं। वह एक चंद्रवंशी क्षत्रिय कन्या थी । परशुराम इनके पुत्र थे।


title: अंगामी लोग

text: अंगामी (Angami) भारत के नागालैण्ड राज्य में बसने वाला एक समुदाय है। यह नागा समुदाय की एक शाखा है। अंगामी पारम्परिक रूप से अंगामी भाषा मातृभाषा के लिए प्रयोग करते हैं। वे नागालैण्ड के कोहिमा ज़िले और दीमापुर ज़िले में तथा पड़ोसी मणिपुर राज्य में निवास करते हैं, हालांकि आधुनिक काल में पूरे भारत के प्रमुख नगरों में भी इनका निवास है।


title: पिट्सबर्ग, पेन्सिलवेनिया

text: पिट्सबर्ग पेन्सिलवेनिया राज्य का दूसरा सबसे बड़ा शहर (लोक्संख्या ३,३४,५६३) और संयुक्त राज्य का २०वा बड़ा महानगरीय क्षेत्र (लोक्संख्या २3,५८,६९५) है। वह अल्लेघेनी जिले की राजधानी भी है।


title: पथरीगढ़ का मन्दिर

text: यह मंदिर बरौंधा के नजदीक ग्राम पाथर कछार तहसील मझगवां, जिला सतना मध्य प्रदेश में स्थित है। जिसका निर्माण लगभग सोलवीं सदी में करवाया गया था । निर्माण होने का कोई प्रत्यक्ष प्रमाण नहीं है लेकिन वहां के ग्रामीण बुजुर्गों व पुजारी के कथन अनुसार निर्माण कार्य लगभग 16वी सदी में प्रमाणित किया गया ।इस मंदिर की स्थापना जहां के सैनी परिवार एवं स्थानीय लोगों के द्वारा की गई थी। मंदिर के ठीक सामने एक बड़ा सा तालाब है जिसमें पत्थर कछार का राजा ज्वाला सिंह स्नान किया करता था। स्नान करने के पश्चात काली माता की पूजा किया करता था यह मंदिर सोलवीं सदी में सैनी परिवार एवं स्थानीय लोगों के द्वारा बनाया गया था । श्री कालका सैनी समस्त ग्रामवासी देवी जी के पुजारी थे। सोलवीं सदी लगभग 20 वर्ष पहले स्वर्गीय कालका सैनी के परिवार की पीढ़ी इस मंदिर का दायित्व संभालती आ रही है वर्तमान में श्री कालका सैनी के नाती श्री दिनेश कुमार सैनी देवी जी की पूजा अर्चना करते हैं मंदिर में एक और हनुमान जी की मूर्ति और दूसरी और शंकर जी की मूर्ति विराजमान है जो मंदिर की शोभा बढ़ाती।


title: संगरूर जिला

text: संगरूर ज़िला भारत के पंजाब राज्य का एक ज़िला है। ज़िले का मुख्यालय संगरूर है, जिसकी गिनती पंजाब के बड़े शहरों में है। ज़िला पंजाब के उत्तर-पश्चिम में स्थित है। यह ज़िला भारत की स्वतंत्रता से ही अस्तित्व में था। पहले बरनाला ज़िला इसका हिस्सा था, लेकिन अब वह एक अलग जिला है। संगरूर जिले में ८ उप-खण्ड हैं।


title: रिलायंस अनिल धीरूभाई अंबानी समूह

text: रिलायंस अनिल धीरूभाई अम्बानी समूह कई कम्पनियों वाला एक औद्योगिक घराना या समूह है। अनिल अंबानी इसके मालिक हैं। मुकेश अंबानी एवं अनिल अम्बाणी के आपसी झगड़े के कारण रिलायंस इण्डस्ट्रीज के विभाजन हुआ और यह समूह अस्तित्व में आया। इसके लगभग ८० लाख शेयर धारक हैं जिससे यह विश्व का सबसे अधिक अंशधारकों वाला समूह बन गया है।


title: सित्तनवासल

text: सित्तनवासल (Sittanavasal) भारत के तमिल नाडु राज्य के पुदुकोट्टई ज़िले में स्थित एक छोटी बस्ती है। यह सित्तनवासल गुफाओं के लिए प्रसिद्ध है, जो कावेरी नदी के किनारे स्थित द्वितीय शताब्दी में निर्मित जैन धार्मिक परिसर है।


title: रुबाई

text: उर्दू साहित्य में चार पंक्तियों की उस कविता को रुबाइ कहते हैं जिनमें एक ही विचार प्रकट किया गया हो। इनमें हर प्रकार के विचार लाए जा सकते हैं। पर प्रायः इसमें लाए जाने वाले विचार दार्अशनिक होते हैं।


title: मुईज़ुद्दीन बहरामशाह

text: मुईज़ुद्दीन बहरामशाह (1240) एक मुस्लिम तुर्की शासक था, जो दिल्ली का छठा सुल्तान बना। वह गुलाम वंश से था।


title: क्रीड़ा भारती

text: क्रीड़ा भारती एक राष्ट्र व्यापि खेल संगठन है, जिसमें देश के हर नागरिकों विशेषतः युवकों को शारीरिक और मानसिक खेल के प्रशिक्षण दिए जाते हैं। इसकी स्थापना पुणे (महाराष्ट्र) में वर्ष 1992 में की गई। इसका बोधवाक्य "क्रीडा से निर्माण चरित्र का, चरित्र से निर्माण राष्ट्र का " है। क्रीडा भारती का मुख्य उद्देश भारत के अन्य स्थापित खेलों के साथ स्वदेशी खेलों एवं ग्रामीण क्षेत्रों के परम्परागत खेलों को बढावा देना है, ताकि समाज के सभी वर्ग मैदान पर आकर खेलें तथा खेलों के माध्यम से स्वस्थ शरीर, तीक्ष्ण बुद्धि, मानसिक व संस्कार प्राप्त करें और खिलाड़ियों में राष्ट्रीय चरित्र का निर्माण हो।


title: हाइड्राइड

text: रसायन शास्त्र में हाइड्राइड (Hydride) हाइड्रोजन तत्व का ऋणायन (ऋणात्मक/निगेटिव आवेश वाला आयन) होता है, जिसे रासायनिक सूत्र H द्वारा दर्शाया जाता है। यह अक्सर धातु तत्वों के साथ बने हाइड्रोजन के रासायनिक यौगिकों (क्म्पाउंड) में पाए जाते है, क्योंकि वह हाइड्रोजन से अधिक विद्युत-घनात्मक (इलेक्ट्रोपोज़िटिव) होते हैं और उनके साथ यौगिक बनाते हुए हाइड्रोजन एक इलेक्ट्रोन ले लेता है और ऋणात्मक आवेश (चार्ज) का आयन बन जाता है। इसका एक उदाहरन बोरोन हाइड्राइड है।


title: कुर्ला

text: कुर्ला (Kurla) भारत के महाराष्ट्र राज्य के मुम्बई नगर का एक उपनगर है। प्रशासनिक दृष्टि से यह मुम्बई उपनगरीय ज़िले में स्थित है।


title: पुँछकटवा रोग

text: पशुओं में पुँछकटवा रोग या डेगनाला रोग (Degnala disease) मुख्यतः भैंस जाति के पशुओं में होता है। वैसे गो-वंश के पशु भी इस संक्रमण के शिकार होते हैं। इस बीमारी का निश्चित कारण अभी तक ज्ञात नहीं है परन्तु डेगनाला एक फफुंद (फंगस) से पैदा होने वाला रोग है। इस बीमारी में पशुओं के कान, पूँछ एवं खुर सूखने लगते है और अंततः सड़ कर गिर जाते है। पशु भोजन करना बंद कर देता है एवं दिनों दिन कमजोर होते जाता है। कुछ वैज्ञानिकों का यह मत है कि यह बीमारी सूक्ष्म पोषक तत्वों (Mineral Deficiency) की कमी के वजह से हाेता है। अधिक नमी युक्त पुआल या भूसा खिलाने से यह रोग आमतौर पर जानवरों में होता है।


title: तृतीय कल्प

text: तृतीय कल्प (Tertiary) पृथ्वी के भौमिकीय इतिहास से सम्बन्धित पुराना शब्द है किन्तु अब भी बहुत से लोग इसका प्रयोग करते हैं। यह पृथ्वी के भौमिकीय इतिहास का अंतिम प्रकरण हैं। मध्यजीव महाकल्प (Mesozoc era) का अंत खटीयुग या क्रिटेशस युग के पश्चात् हो गया। यूरोप में खटीयुग के बाद भौमिकीय इतिहास में एक विषम विन्यास (Unconformity) आता है, जिससे यह विदित होता है कि इस युग का अंत हो चुका था। भारत में यद्यपि खटीयुग के पश्चात् ऐसा कोई विषम विन्यास नहीं मिलता, फिर भी अन्य लक्ष्ण इतने पर्याप्त हैं कि उनके आधार पर यह प्राय: विदित हो जाता है कि मध्यजीव महाकल्प समाप्त हो चला था।


title: तृतीय कल्प

text: मध्यजीव महाकल्प के जीव एवं वनस्पति शनै: शनै: लुप्त हो गए और उनका स्थान नवीन श्रेणी के जीवों ने ले लिया। ऐमोनाइडिया वर्ग (Ammonoidea) और वेलेमनिटिडी (Belemnitidae) कुल का ह्रास हो गया। रेंगनेवाले जीव, जिनकी प्रधानता पूरे मध्यजीव महाकल्प में रही, अब प्राय: विलुप्त हो गए। इस काल की वनस्पति भी बदलने लगी और अनेक पौधे, जिनका पहले बाहुल्य था अब समाप्त हो गए। जीवों एवं वनस्पतियों में इतना परिवर्तन एक नए युग के आगमन की सूचना देने लगा। जीवविकास के इतिहास में एक नया प्रकरण आरंभ हो गया। स्तनधारी जीवों ने अब मध्यजीव महाकल्प के रेंगनेवाले जीवों का स्थान ले लिया और धीरे धीरे उनकी प्रधानता सारे संसार के अन्य जीवों में हो गई। वनस्पति में फूलनेवाले पौधों की बहुलता हो गई। इन परिवर्तनों के साथ साथ भूपटल पर इतने अधिक परिवर्तन हुए कि मध्यजीव महाकल्प के समय की पृथ्वी की आकृति का पूरा कायापलट हो गया। यूरोप में आल्पस और एशिया में हिमालय ने अपनी प्रधानता जमा ली और मध्यजीव महाकल्प के भूमध्यसागर का अंत हो गया। इस प्रकार भौमकीय इतिहास में तृतीय कल्प का विशेष स्थान है, क्योंकि इसी युग में भारत की वर्तमान सीमाओं का विस्थापन हुआ। उत्तर में हिमालय तथा दक्षिण में अरब सागर और बंगाल की खाड़ी का अब जाकर अपने वर्तमान रूपाकर में निरूपण हुआ।


title: तृतीय कल्प

text: तृतीय कल्प की शिलाएँ पृथ्वी पर व्यापक रूप में विस्तृत हैं। इस युग के अंतर्गत दो प्रकार के निक्षेप मिले हैं।


title: तृतीय कल्प

text: भारत में भी तृतीय कल्प में नीचे समुद्री और ऊपर अक्षार जलीय विक्षे हैं। इस युग के शैलसमूह भारत के उत्तरी भाग कश्मीर, पंजाब, शिमला, कुमायूँ-गढ़वाल, नेपाल और असम में हिमालय के दक्षिणी भूभाग में स्थित हैं। दक्कन, राजस्थान, कच्छ, काठियावाड़ और पूर्वी तट पर भी इस युग के निक्षेप मिलते हैं।


title: तृतीय कल्प

text: काल प्रकरण के अनुसार तृतीय कल्प के अंतर्गत आदिनूतन (Eocene), अधिनूतन (Oligocene), अल्पनूतन (Miocene), अतिनूतन (Pliocene) के चार युग आते हैं। अमरीका और अन्य कई स्थानों में इन चार के अतिरिक्त एक और युग आता है जो पुरानूतन (Palaeocene) के नाम से विख्यात है।


title: तृतीय कल्प

text: इस युग के जीवों में फोरेमिनीफेरा (Foraminifera) अरीढ़धारियों में और स्तनधारी जीव रीढ़धारियों में मुख्य हैं। फोरेमिनीफेरा वर्ग में न्यूमूलाइटिस (Nummulites) का स्थान महत्वपूर्ण है, क्योंकि सारे विश्व में इस युग के शैलसमूहों में इनका बाहुल्य एवं प्रधानता है। प्रवालों में छिद्रधारी प्रवाल अधिक मिलते हैं। एकिनाइडिया (Echinoidea) वर्ग में हार्ट अरचीन (Heart urchin) बहुतायत से पाए जाते थे, परंतु तृतीय कल्प के जीवविकास में स्तनधारी वर्ग के जीवों का विकास मुख्य है। मध्यजीव महाकल्प में स्तनधारी जीव छोटे एवं कम संख्या में थे, परंतु अब धीरे धीरे इनकी प्रधानता होने लगी; यहाँ तक कि मध्य तृतीय कल्प में संसार के सारे जीवों में ये श्रेष्ठ हो गए। रेंगने वाले जीवों में से जो मध्यजीव महाकल्प में सारी पृथ्वी एवं आकाश तक छा गए थे, अब एक आध ही रह गए हैं। वनस्पतिजगत् में फूलनेवाले पौधों की प्रधानता हो गई।


title: बरगीत

text: बरगीत () असम के नव वैष्णव धर्म के महापुरुष श्रीमन्त शंकरदेव और माधवदेव के द्वारा रचित उच्च अध्यत्मिक भाव सम्पन्न, निर्दिष्ट राग विशिष्ट, एक विशेष ढंग से गाए जाने वाले गीत हैं।ये गीत ब्रजावली भाषा मे रचित हैं और श्री कृष्ण का गुणगान करते हैं। बाणीकान्त काकति ने इन गीतों को 'महान सङ्गीत' कहा है, कालिराम मेधि ने इन्हें 'स्वर्गीय सङ्गीत' तथा देवेन्द्रनाथ बेजबरुवा ने 'पवित्र सङ्गीत' कहकर इनकी व्याख्या की है।


title: बरगीत

text: शंकरदेव ने प्रायः दो सौ चालीस वरगीतों की रचना की थी। एक अग्निकाण्ड में उनकी अधिकांश रचनाएँ नष्ट हो गयीं और केवल ३५ गीत बच पाए। माधवदेव ने कुल दो सौ चालीस वरगीत रचे जिसमें से केवल १८० प्राप्य हैं। १४८८ ई में शंकरदेव द्वारा रचित 'मन मेरि राम चरनहि लागु' इतिहास का प्रथम वरगीत है।


title: बरगीत

text: बालगोपाल के विभिन्न शिशु लीलाएँ, जैसे शरारत, खेल-खिलवाड़, चौर्य-चातुर्य, अभिमान, गोप कृष्ण के गोपी लीलाएँ, जैसे गोपियों के साथ नृत्य करना, गोपियों के विच्छेद और कृष्ण प्रेम की व्याकुलता, उद्धव के अपने बांधव कृष्ण के प्रति प्रेम और भक्ति, कृष्णविहीन वृन्दावन के दुखद वातावरण का वर्णन आदि वरगीत के विषय हैं।


title: बरगीत

text: कुछ बरगीतों मे मानव जीवन की नश्वरता, धन जन, रूप यौवन की अस्थायित्व, काम-क्रोधादि की दौरात्म तथा दूसरी ओर भक्ति का महात्म्य, मुक्ति के लिए भगवान के सामने आत्मसमर्पण आदि परमार्थिक बातें भी वर्णित हैं।


title: बरगीत

text: महापुरुष शंकरदेव का पहला बॉरगीत है "मन मेरि राम चरनहि लागु" (मेरे मन राम के चरणों में लगो) जिसका रचनाकाल लगभग १५१५ है। वो था जुरुजन के पहले तीर्थभ्रमण का समय। अनुमान किया जाता है कि धनश्री राग पर आधारित ये वरगीत वद्रिका आश्रम मे लिखा गया था। बदरिकाश्रम की यह घटना गुरु चरित मे पाया जाता है "..গৈ বদৰিকাশ্ৰমে উঠি উদ্ধৱক দৰশন হৈছেগৈ৷ তাত দক্ষিণ বাহুত বাঢ়িছে মাংস৷ সৰ্ববজয় আতৈ বোনে , কিবা হবহে৷ গুৰু বোলে আমাৰ সখা ইষ্ট এজন পুৰুষ মাধৱ নামে জন্মিছে৷" (गोइ बॉदॉरिकस्रॉम उथि उद्धॉवॉक दॉरॉखॉन होइसैगोइ। तात दोक्ख्यिन बाहुत बार्हिसे मांखॉ। खॉर्बॉबॉजॉय अतोइ बाने, किब होबोहै। गुरु बोले आमार खॉखा इस्तॉ एजॉन पुरुख माधऑव नामे जॉन्मिसै।")


title: यश दयाल

text: यश दयाल (जन्म 13 दिसंबर 1997) एक भारतीय क्रिकेटर हैं। उन्होंने 21 सितंबर 2018 को विजय हजारे ट्रॉफी 2018 में उत्तर प्रदेश के लिए अपनी लिस्ट ए की शुरुआत की। उन्होंने 1 नवंबर 2018 को रणजी ट्रॉफी 2018 में उत्तर प्रदेश के लिए प्रथम श्रेणी में पदार्पण किया। उन्होंने 21 फरवरी 2019 को सैयद मुश्ताक अली ट्रॉफी 2018 में उत्तर प्रदेश के लिए अपना ट्वेंटी 20 डेब्यू किया।


title: हमको तुमसे प्यार है

text: हमको तुमसे प्यार है सन् 2006 की संगीतमय प्रेमकहानी फ़िल्म है। इसका निर्देशन बंटी सूरमा ने किया और फिल्म में प्रमुख भूमिकाओं को अर्जुन रामपाल, अमीषा पटेल और बॉबी देओल द्वारा निभाया गया है। फिल्म व्यावसायिक असफलता रही थी।